Kineski bogataši traže batlere\nBeta\t 5. oktobra 2015. 16:00\nBatleri u belim rukavicama s evropskim manirima i poznavanjem evropske etikecije sve su traženiji među kineskim novobogatašima.\nPeglanje, pakovanje za put, postavljanje stola na zapadnjački način s noževima, viljuškma i kašikama umesto štapića, deo su završnog testa na Međunarodnoj batler akademiji u gradu Čengdu na jugozapadu Kine koja svedoči o sve većoj želji bogatih Kineza da budu nalik na bogataše u Evropi.\nNa šestomesečnom kursu polaznici mogu da nauče sve što evropski batler treba da zna o vođenju bogataških domaćinstva po najvišim standardima od etikecije do organizovanja putovanja na ekskluzivne destinacije.\nPodstaknuti popularnošu britanske serije “Downton Abbey” i sklonošću ka svemu što liči na bogato i liči na evropsko, neki od kineskih superbogataša žele uniformisane sluge s belim rukavicama, besprekorno obučene koji u svakom trenutku mogu da osete šta je potrebno gazdi.\nDu Jinuo, profesorka etikecije na Sečuanskom univerzitetu za film i televiziju kaže da ubrzani kineski privredni razvoj u poslednjih 15 godina podigao kupovnu moć mnogih koji sada žele da osete određeni stil života.\n“Batler to može da ponudi. Tako da sve više i više ljudi misli: ‘O, i ja želim batlera'”, rekla je Du koja je takođe prošla kroz kurs na batlerskoj akedemiji kako bi nešto od tih umeća ubacila u svoja predavanja.\nPotražnju za batlerima su takođe povećali prodavci luksuznih nekretnina koji u želji da nadmaše konkurenciju iznajmljuju batlere u svojim salonima ili ih nude novim vlasnicima stanova i vila.\nMada su kućne pomoćnice prilično uobičajene u urbanom životu Kine, retko se viđaju uniformisane sluge koje rukovode celim domaćinstvom kao batleri. Ipak u Pekingu sada postoji i kompanija koja nudi desetak batlera za puno radno vreme, ali i za iznajmljivanje za zabave ili za VIP dočekivanje na aerodromu.\nUpravnik batlerske akademije Kristofer Nobl kaže da kulturni činioci otežavaju obuku batlera u Kini, pošto je Kulturna revolucija 60-ih i 70-ih izbrisala svaki pojam elitizma, dok je višedecenijska politika jednog deteta mnoge Kineze navikla da budu u središtu pažnje.\n“Jedan od izazova koje imamo s našim studentima jeste da ih ubedimo da druge stavljaju ispred sebe”, rekao je Nobl.\nU batlerskoj akademiji polaznici su oni koji žele posao batlera, ali i ljudi nezainteresovani za taj posao, poput dva radnika kompanije za izdavanje luksuznih kuća, vlasnika putničke agencije i jedne dvadesetjednogidišnjakinje koju ju njena bogata porodica poslala da stekne praktična znanja.


Da li će 6. januara početi građanski rat u SAD? - 04.01.2021, Sputnik Srbija\nMilion Amerikanaca sjatiće se u Vašington ove srede, na dan kada Kongres treba da potvrdi rezultate predsedničkih izbora održanih u novembru. Ako ga mediji ne... 04.01.2021, Sputnik Srbija\nHITLEROVI PLANOVI - U jesen 1941, kada su nemačke oklopne jedinice bile na prilazima Moskve, Hitler je pred svojim Generalštabom "pobedničkim tonom" govorio o strateškim planovima Trećeg rajha. Njegovi "planovi" su danas uglavnom poznati javnosti, ali se veoma retko govori o tome kakvu je sudbinu namenio Sjedinjenim Američkim Državama. Ipak, još 1948. godine francuski publicista Rajmon Kartje objavio je knjigu "Ratne tajne otkrivene na suđenju u Nirnbergu" u kojoj navodi Hitlerove reči izgovorene pred Generalštabom u jesen 1941. da namerava da izazove građanski rat u SAD . Rekao je, doslovce "novi građanski rat između Severa i Juga". Mnogi istoričari su to protumačili kao još jednu Hitlerovu fikciju. To nije bila fikcija, Hitler je samo sprovodio planove svojih finansijera. Nacizam i fašizam su bili samo oblici svetskog satanizma, čije je planove omela pobeda Rusije (Sovjetskog Saveza) nad silama Osovine. Ali satanisti sa Zapada su opstali, danas se zovu "duboka država" (vladari iz senke, iluminati i sl.) Staljin ih je nazivao "međunarodnom reakcijom". Mnogi, čak ni istoričari, do skora nisu verovali u mogućnost građanskog rata u SAD. Tramp je to pokušao da spreči, ali zbog toga gubi vlast. Duboka država optužuje Rusiju, koja im ponovo smeta za ostvarivanje njihovih satanističkih planova.\n.....zelim im bivsu Bosnu i Hercegovinu.....\nvesti, amerika, izbori u sad, donald tramp, džo bajden\n20:54 04.01.2021 (Osveženo: 21:44 04.01.2021)\n3 Januar, 21:14\n5 Januar, 08:492\n5 Januar, 00:451


#zadruga2 #markostolic #pinkovezvezde #pink #tv #music #tv #zadruga\nPevač Marko Stolić u nedelju će se useliti na imanje u Šimanovcima, piše Pink.rs. Marko se u sezoni 2016/2017 takmičio u "Pinkovim zvezdama", a pojavio se i na otvaranju "Zadruge 2", budući da je bio deo pevačkog ansambla koji je tom prilikom nastupio.\n😁 #singer #pink #tv #music #pinkovezvezde #show #belgrade #serbia\nOn je tada zapevao pored nekadašnjih učesnica "Zadruge" Andrijane Radonjić i Zorane Stefanov, a iako ga mnogi gledaoci nisu primetili, uskoro će imati priliku da ga bolje upoznaju.\n🎤🎶🎵 #onamojakafana #pink #tv #pinkovezvezde #music #stolic #marko\n- Osećam se veoma uzbuđeno zbog toga. Iskustvo sa ovakvom vrstom takmičenja nemam i jedva čekam da se upustim u tu novu avanturu. Najbolje ću se slagati sigurno sa ovim mojim drugarima iz Pinkovih zvezda, sa Aleksom Savićem, Zlatom Đurković, Mirkom Gavrićem. Ima tu još dosta tih likova koji su mi zabavni ovako na prvi pogled, a što se tiče nesuglasica, videćemo tamo. Kako se oni ponašaju prema meni, tako ću i ja prema njima - rekao je Marko za emisiju "Premijera".\nOn je dodao i da ima devojku koja ga podržava i koja je sigurna u njegova osećanja, te da nema šanse da mu se dogodi prevara u rijalitiju.\nBONUS VIDEO: Luna Đogani se gušila u suzama zbog Slobe Radanovića


Suđenje za ubistvo premijera Srbije Zorana Đinđića\nNaslov: Suđenje za ubistvo premijera Srbije Zorana Đinđića Pet Apr 27, 2007 9:14 am\nNa suđenju za ubistvo premijera Srbije Zorana Đinđića danas su branioci optuženih završili iznošenje svojih završnih reči.\nBranioci 12 optuženih, od kojih su petorica u bekstvu i kojima se sudi u odsustvu, za zločinačko udruživanje, ubistvo premijera i pokušaj ubistva Đinđićevog šefa obezbeđenja Milana Verouvića, kao i za terorizam, u svojim završnim rečima tvrdili su da navodi optužnice nisu dokazani i da nije dokazana krivična odgovornost njihovih branjenika.\nU ovom krivičnom postupku, 23. aprila ove godine, prvo je zamenik specijalnog tužioca Jovan Prijić dao svoju završnu reč, u kojoj je tvrdio da je Đinđića ubio Zvezdan Jovanović i da su navodi optužnice na sudu dokazani.\nPosle Prijića završnu reč su dali punomoćnici porodice Đinđić, advokati Srđa Popović i Rajiko Danilović, koji su u svojim završnim rečima izneli da je optužnica dokazana, ali da nije utvrđena pozadina ubistva.\nZavršnu reč dao je i Veruović i njegov punomoćnik, advokat Boža Prelević, koji je rekao da je na osnovu izvedenih dokaza utvrđeno da su optuženi počinili krivična dela i zatražio da im sud izrekne maksimalne kazne.\nOd 24. aprila do danas, završnu reč davali su branioci optuženih a danas je završnu reč dao i prvooptuženi za ubistvo premijera Srbije Zorana Đinđića Milorad Ulemek Legija koji je negirao krivicu, podsetio da se sam predao policiji i uputio molbu sudskom Veću da ponovo otvori dokazni postupak i „rasvetli sve okolnosti koje su ostale nedorečene”.\nNastavak glavnog pretresa i izlaganje završnih reči optuženih biće nastavljeno 4. maja


Zlatni toranj filmu "Nada" a za režiju "Šarlatanu" - Kultura - Dnevni list Danas\nPočetna » Kultura » Zlatni toranj filmu „Nada“ a za režiju „Šarlatanu“\n0Piše: Danas Online 18. septembra 2020. 14.05\nFilm "Nada" Foto: Promo\n„Film „Nada“ nas je na iznenađujući način dirnuo sirovošću kojom je pristupio svojoj temi, a pritom nikada nije bio jeziv. Takođe, očarao nas je svojim toplim prikazom šire porodice i njihovim odgovorom na najrazornije vesti koje jedna porodica može primiti““, stoji u obrazloženju žirija.\nPalićki toranj za najbolju režiju dodeljuje se Agnješki Holand, za režiju filma „Šarlatan“, realizovanom u češko-irsko-poljsko-slovačkoj koprodukciji.\nFilm „Šarlatan“ Foto: Promo\n„U svojoj petoj deceniji filmskog stvaranja, Agnješka Holand, neumorno posvećena, nastavlja da secira evropsku istoriju 20. veka. Ona se nenametljivo bavi mnogim temama: misterioznim ubistvom, istorijskim dramama, kultom ličnosti u vidu prirodnog iscelitelja – i time preseca nekoliko vremenskih razdoblja i političkih doba, od kapitalizma preko fašizma do totalitarizma u Čehoslovačkoj. Sve to upućuje na velikog filmskog stvaraoca”, glasi obrazloženje žirija za ovu nagradu.\nŽiri je ovogodišnji Glavni program ocenio kao odličnu selekciju. Žiri kritike takmičarskog programa Paralele i sudari 27. Festivala evropskog filma Palić 2020. radio je u sastavu: filmska kritičarka Jelena Đurović (Srbija), predsednica, filmski kritičar Greg De Kjur džunior (SAD) i filmski kritičar Zoran Janković (Srbija), članovi. Pošto je odgledao 10 filmova iz selekcije Paralele i sudari, žiri kritike je na onlajn sednici doneo jednoglasnu odluku: Nagrada za najbolji film programa Paralele i sudari dodeljuje se poljskom filmu „Ubij, pa napusti grad” u režiji Marijuša Vilčinskog, uz obrazloženje:\n„Pobednički film ima smelosti, ne samo u načinu na koji umetnik koristi tehnike ʻlow fiʼ animacije već i zbog rešenosti da napusti racionalnu linearnost. Poput riba i ljudskih tela koji su u filmu odabrani, isečeni i priređeni ili za masovno konzumiranje ili za večito zatočeništvo, reditelj nam tako nudi svoje telo i dušu kao umetnički materijal. Marijuš Vilčinski bi možda mogao pripadati toj uzvišenoj tradiciji grada Lođa čiji su predstavnici i Andžej Vajda i Roman Polanski. Ovim debitantskim dugometražnim ostvarenjem Vilčinski je trijumfalno položio test pred publikom, a od njega u budućnosti možemo očekivati jedinstvene kinematografske dragocenosti”.\nFIPRESCI nagrada za najbolji film glavnog programa dodeljuje se poljsko-švedskom filmu „Znoj” u režiji Magnusa von Horna, uz obrazloženje: „Svojom suptilnom opservacijom mlade influenserke i ljudi oko nje na društvenim mrežama, film pažljivo prikazuje, kako realno tako i virtuelno, vrednosti našeg vremena tokom krize. Težeći intimnosti, kamera ne otkriva gledaocima istinu već konstantno prati junakinju naglašavajući egzistencijalni pad, suptilno i bez osude“.\nPredstavljeno više od 100 filmova\nOvogodišnji festival održan je od 12. do 18. septembra u organizaciji Otvorenog univerziteta Subotica, u bioskopu „EuroCinema” i „Art bioskopu Lifka” u Subotici, kao i bioskopu „Abazija” na Paliću. U okviru festivalskog programa, publici je predstavljeno više od 100 filmova iz svih krajeva Evrope, u 15 različitih selekcija i programskih celina, uz poštovanje svih mera Vlade Srbije i Kriznog štaba za suzbijanje zarazne bolesti Covid-19. Festival su podržali Evropska unija kroz program Kreativna evropa MEDIA, Ministarstvo kulture Srbije, Pokrajinski sekretarijat za kulturu, javno informisanje i odnose sa verskim zajednicama Vojvodine, Grad Subotica, i mnogobrojni partneri i medijski partneri.\nFestival evropskog filma Palić, Film, pobedniciPalić


Ministar vanjskih poslova BiH Igor Crnadak sastao se sa potpredsjednicom Vlade i ministricom vanjskih i evropskih poslova Republike Hrvatske Marijom Pejčinović Burić\nMinistar vanjskih poslova Bosne i Hercegovine Igor Crnadak sastao se 4. aprila 2018. godine, sa potpredsjednicom Vlade i ministricom vanjskih i evropskih poslova Republike Hrvatske Marijom Pejčinović Burić. Sastanak i održan u prostorijama Ministarstva vanjskih poslova BiH u Sarajevu.\nTema sastanka ministara bili su, prije svega, bilateralni odnosi BiH i Hrvatske, sa posebnim osvrtom na privrednu saradnju. Ministar Crnadak je istakao da je Hrvatska jedan od najvažnijih vanjskotrgovinskih partnera BiH, te je izrazio očekivanje da će se intenzivna saradnja na ovom polјu nastaviti i ubuduće.\nMinistar Crnadak i ministrica Pejčinović Burić razgovarali su i o procesu evropskih integracija BiH. Ministarica vanjskih poslova Hrvatske ponovila je podršku Hrvatske evropskom putu BiH, te napomenula da će Hrvatska preuzeti predsjedavanje Vijećem Evropske unije u prvoj polovini 2020. godine, te da će u svojstvu predsjedavajućeg pružiti podršku procesu evropskih integracija BiH.\nMinistri su istakli važnost regionalne saradnje u okviru Berlinskog procesa, Procesa saradnje u jugoistočnoj Evropi (SEECP), Centralnoevropske inicijative (CEI), kojom Hrvatska trenutno predsjedava, kao i u okviru drugih regionalnih inicijativa.


Tanjug 4. oktobra 2021. 15:04\nBEOGRAD – Predsednik FK Partizan Milorad Vučelić čestitao je svim članovima 76. rođendan sportskog društva i dodao da su poslednja dešavanja u crno-beloj porodici ohrabrujuća.\n„Ostvarili smo bitne stvari, desila se konsolidacija vaterpolo kluba i on se vraća na staze stare slave. Ohrabrujuće je i ono što se dešava u košarkaškom klubu dolaskom jedne od najvećih legendi Željka Obradovića. Kuglaši su bili prvaci, rvači ostvarili uspehe na evropskim takmičenjima, pucalo se na Olimpijskim igrama… Bilo je uspeha i rezultata, ali u celoj situaciji sa korona virsom oni nisu bili veliki kao što su znali biti. Ovo što dešava je nešto što ohrabruje. Tu je dolazak Aleksandra Stanojevića u fudbalski klub, novom konsolidacijom kluba, rezultatiima i u domaćoj ligi i kvalifikacijama u Ligi konferencije“, rekao je Včcelić.\nTrener KK Crvena zvezda Dejan Radonjić: Kalinić pod znakom…


Ревитализација Голубачке тврђаве значајна за развој туризма | Golubac\nDatum objave 15. april 2014.\nBeograd, 15. april 2014. godine – Ministar privrede u Vladi Republike Srbije Igor Mirović izjavio je danas da vrednost projekta „Revitalizacija Golubačke tvrđave“, čija će realizacija započeti u julu u okviru Dunavske strategije u Srbiji, iznosi 6,6 miliona evra.\nAUDIO: Konferencija za novinare Ministarstva privrede.\nTema: Potpisivanje Sporazuma o realizaciji projekta obnove Golubačke tvrđave.\nMirović je, nakon potpisivanja Sporazuma o realizaciji projekta obnove Golubačke tvrđave sa ministrom bez portfelja u Vladi Srbije zaduženim za evropske integracije Brankom Ružićem, generalnim direktorom Austrijske razvojne agencije Martinom Ledolterom, predsednikom opštine Golubac Zoranom Pajkićem i v.d. direktora „Tvrđava Golubački grad“ Iskrom Maksimović, rekao da je završetak ovog projekta predviđen za 2016. godinu.\nObnova tvrđave je, kako je objasnio, jedan deo programa socijalno-ekonomskog razvoja dunavskog regiona u Srbiji, za koji je putem fondova EU izdvojeno više od 19 miliona evra.\nMirović je ocenio da će projekat „Revitalizacija Golubačke tvrđave“ biti okosnica turizma i privrede u opštini Golubac, kao i značajan segment budućeg razvoja dunavskog regiona.\nPrema njegovim rečima, sprovođenje ovog projekta doprineće potpunoj rekonstrukciji tvrđave, izmeštanju saobraćaja, izgradnji novog tunela, vizitorskog centra i pristaništa.\nLedolter je istakao da je Austrijska razvojna agencija opredelila više od milion evra za pomenuti projekat, uz ocenu da njegova realizacija treba da pruži doprinos i ekonomskom razvoju čitave Srbije.\nOn je objasnio da se ključne komponente u sprovođenju projekta odnose na dva infrastrukturna projekta, i dodao da je to pre svega revitalizacija tvrđave, a zatim i izgradnja održivog sistema vodosnabdevanja u opštini Veliko Gradište.\nLedolter je naglasio da očekuje veliki broj turista iz Austrije kada projekat bude završen, i izrazio nadu da će turističke organizacije te zemlje uvrstiti Golubac u svoju dunavsku rutu.\nRekonstrukcija Golubačke tvrđave obuhvata 10 kula, bedema i zidova, obnovu drvenih elemenata, krovova i palate, kao i izgradnju obilaznice kojom bi saobraćaj bio kompletno izmešten iz tvrđave.\nU nastavku projekta planirana je sanacija starog kamenoloma i njegova prenamena u amfiteatar sa 3.000 mesta, kao i adaptacija stare drobilice u izložbeni paviljon za umetnike.


Brisel: “Velika zabrinutost” zbog situacije u BiH | Starmo\nNaslovnica Politika Brisel: “Velika zabrinutost” zbog situacije u BiH\nBrisel: “Velika zabrinutost” zbog situacije u BiH\nSarajevo/Bruxelles — Evropska unija (EU) smatra da je situacija u Bosni i Hercegovini izvor velike zabrinutosti, izjavio je novinarima u srijedu, 3. novembra, Peter Stano, portparol EU, istakavši kako je neophodno da se pronađe rešenje među politčkim liderima u zemlji.\n“Naš predstavnik u BiH je imao sastanke sa političkim liderima, kako bi prenio naše jasne poruke: retorika koja izaziva podjele mora prestati, unilateralni postupci koji ugoržavaju teritorijalni integritet, suverenost i jedinstvenost Bosne moraju biti prekinuti. Moramo se angažovati u političkom dijalogu jer je to jedini konstruktivni put kako bi se našlo rješenje krize među političkim liderima. Kao što sam već rekao, jednostrane akcije i retorika podjela moraju se prekinuti za dobrobit građana i evropske perpektive BiH”, naveo je Stano, prenosi Radio Slobodna Evropa.\nPozivajući se na nedavne posjete predstavnika međunarodne zajednice, briselski portparol tvrdi da je zajednička aktivnost EU i SAD organizovana kako bi se pokazala njihova privrženost pronalasku rješenja za krizu u zemlji.\nOvi navodi briselskog portparola dolaze uoči rasprave u Vijeću sigurnosti Ujeidnjenih nacija (VSUN) o produženju mandata mirovne misije Evropske unije ALTHEA. Ova misija sa zadatkom nadgledanja sprovođenja Dejtonskog mirovnog sporazuma treba dobiti saglasnost VSUN.\nGlasanje se očekuje u srijedu, 3. novembra. Rusija je najavila da će blokirati rezoluciju ako se ne uklone sve reference na visokog predstavnika Cristiana Schmidta. Rusija nije podržala izbor Schmidta za visokog predstavnika smatrajući da nema mandat jer ga nije ovjerilo Vijeće sigurnosti UN-a, ali i zato što smatraju da Ured visokog predstavnika u BiH treba ugasiti.\nPeter Stano je odbio da komentirati pred novinarima ruski stav oko nastavka misije ALTHEA, ali je ocijenio da ova misija ima važnu ulogu za stabilnost i sigurnost Bosne i Hercegovine.\n“Pratit ćemo razgovore koji su planirani za danas i za narede dane u Vijeću sigurnosti UN, ali nije na nama da komentiramo te diskusije. Očekujemo da će mandat te misije biti biti produžen”, izjavio je Stano.\nU međuvremenu, prema pisanju britanskog Guardiana, visoki predstavnik međunarodne zajednice u BiH Cristian Schmidt upozorio je da je zemlja u neposrednoj opasnosti od raspada i da postoji “veoma realna” perspektiva povratka sukoba.\nKako tvrdi ovaj list, visoki predstavnik je u izvještaju za VSUN napisao da ako separatisti iz bh. entiteta Republike Srpske ispune svoju prijetnju da će ponovo napraviti entitetsku vojsku, međunarodne mirovne snage bi trebale biti vraćene u većem broju da zaustave mogućnost klizanja ka novom ratu.


PREDSEDNIK ZEMAN DANAS IMENOVAO PETRA FIJALU ZA PREMIJERA! Evo šta će morati da uradi nova vlada Češke! - Informer Ad\nPredsednik Češke Miloš Zeman imenovao je danas Petra Fijalu, lidera alijanse desnog centra, za novog predsednika vlade na ceremoniji koju je vodio iz kabine od pleksiglasa, jer je utvrđeno da je pozitivan na kovid-19\nČEŠKA PROGLASILA NOVO VANREDNO STANJE! Vlada pokušava da spreći BLOKADU, OGROMAN PRITISAK NA BOLNICE! sledeća vest\n15:14 Planeta 0\nPALA ŽIČARA U ČEŠKOJ! Otkačila se kabina, poginula 1 osoba /VIDEO/\nPremijer MILOŠ ZEMAN Češka petar fijala


Protest i naknada - slavicnet.com\nbors - 88791 - 17.02.2014 : Boro Prijedor - (1)\nProtest i naknada\nSmatram da je nepotrebno da borci-veterani ugrožavaju svoje zdravlje zbog Ćurguza a iz razloga što su Izbori u boračkim organizacijama raspisani pa tako BO na nivou MZ i Preduzeća moraju Izbore održati od 01. 03. - 30. 04. 2014. god. a gradske i opštinske BO do kraja maja 2014. godine, što znači da će BORS imati Izbore u junu 2014. godine, a tada će, najzad, Ćurguz i još popriličan broj poltrona u Predsjedništvu BORS-a otići u zaborav.\nLično ne mogu oprostiti ni Ćurguzu ni Predsjedništvu BORS učestvovanje i aminovanje nakaradnog Zakona o borcima i Zakona o PIO, a da ne spominjem što je Ćurguz najavio svoju ostavku prije više od godinu dana.\nŠto se tiče naknade za odlikovane borce, ona je po Zakonu morala biti krajem 2013. godine ali nema je ni danas, iako je Đokić, javno, na RTRS prije 15-tak dana izjavio da se čekala tranša MMF i da će naknada biti za par dana (koliko je Đokiću par dana to je drugo pitanje) a RTRS je u svom dnevniku (u 19:30) dana 10. 02. objavila da će naknada biti do kraja sedmice. Tegeltija je neki dan izjavio da njegovo ministarstvo redovno izmiruje sve obaveze prema boračkoj populaciji (što se tiče invalidnina to je isitna), ali u Zakonu o borcima ima još toga kao npr. naknade odlikovanim borcima i godišnji borački dodatak.\nUopšte mi nije jasno kako je moguće da ministri bukvalno lažu narod i nikome ništa. Kako je moguće da se ljudi na tako odgovornim pozicijama uopšte ne libe da lažu i to borce koji su i stvorili RS?\nTakođe, kako je moguće da sajt BORS ni riječi ne napiše? Na tom sajtu se mogu pročitati samo razna saopštenja a, čak, se ne može ni Glas borca preuzeti.


Izvor: ItRešenja.com, 17.Okt.2019, 14:04\nADATA Technology, vodeći proizvođač DRAM modula visokih performansi, NAND fleš proizvoda i dodatne opreme za mobilne uređaje, predstavlja Power Bank ADATA T10000. Tankog profila i sa kapacitetom od 10 000 mAh, T10000 je lako prenosiv i nudi puno napajanja.\nT10000 je debeo svega 15 mm (tanji od smart telefona) i može se lako smestiti u torbu ili džep. Njegova teksturirana površina daje mu prefinjen izgled, a uz to se na njemu neće videti otisci prstiju. T10000 ima dva USB priključka >> Pročitaj celu vest na sajtu ItRešenja.com << izlazne snage do 2 A, pa omogućava korisnicima da istovremeno i brzo pune dva uređaja, čime se štedi dragocjeno vreme.\nUz litijum-polimerske baterije visokog kvaliteta, trajno kućište otporno na gorenje, više oblika prenaponske zaštite, T10000 nudi stabilne performanse, duže traje i siguran je. Siguran rad garantuju brojne zaštitne mere uređaja protiv prepunjavanja, preteranog pražnjenja, pregrejavanja, kratkog spoja i prenapona prilikom ulaza i izlaza.Dostupnost ADATA T10000 Power Bank uređaja zavisi od regije. Da biste saznali više o dostupnosti i cenama na određenim tržištima, obratite se lokalnoj kancelariji ili maloprodajnom predstavniku kompanije ADATA putem web sajta www.adata.com.


Balkanske Aktualnosti 19/2018 | TRT Bosanski\nBalkanske Aktualnosti 19/2018\nPrema podacima Visokog komesarijata UN-a za izbjeglice, oko 70 hiljada izbjeglica i raseljenih lica u četiri balkanske zemlje živi ispod granice siromaštva. Od toga 45 hiljada živi u Srbiji, 14 hiljada u BiH, 8.500 u Hrvatskoj i 6 hiljada u Crnoj Gori.\n08.05.2018 ~ 18.12.2018\nBalkanske Aktuelnosti 19/2018\nIzbjeglička kriza koja je zahvatila Evropu podsjetila je i na izbjeglički problem koji se i dalje nastavlja na Balkanu. I pored toga što je od pojave ovog problema koji se javio na prostorima bivše Jugoslavije, prošlo više od 28 godina, izbjeglice u zemljama zapadnog Balkana i prisilno raseljena lica kojih je oko 430 hiljada i dalje čekaju na pronalazak rješenja. Iako Srbija, Hrvatska, Crna Gora i BiH pokušavaju učiniti zajedničke korake povodom pronalaska rješenja po ovom pitanju, još uvijek nisu postigli ništa konkretno. S druge strane, Balkan je posljednjih godina uzet i pod uticaj izbjeglica koji dolaze sa Bliskog istoka i iz Sjeverne Afrike. Prema podacima Visokog komesarijata UN-a za izbjeglice, do kraja 2016. godine u balkanskim zemljama se nalazilo 59.697 migranata.\nPrema podacima Visokog komesarijata UN-a za izbjeglice, oko 70 hiljada izbjeglica i raseljenih lica u četiri balkanske zemlje živi ispod granice siromaštva. Od toga 45 hiljada živi u Srbiji, 14 hiljada u BiH, 8.500 u Hrvatskoj i 6 hiljada u Crnoj Gori. Poznato je da jedan dio ovih lica pokušava preživjeti tako što prosi po ulicama.\nTagovi: migracije , izbjeglice , Balkan , Balkanske Aktuelnosti


U Domu Vojske Srbije promovisana knjiga Nebojše Pavkovića - Društvo - Dnevni list Danas\nPočetna » Društvo » U Domu Vojske Srbije promovisana knjiga Nebojše Pavkovića\n3Piše: Beta 11. aprila 2019. 12.38 Izmenjeno: 14. aprila 2019. 04.03\nMinistarstvo odbrane saopštilo je da su o knjizi, koju je u okviru edicije „Ratnik“ izdao Medija centar Odbrana, u sredu, pred velikim brojem gostiju, govorili komandanti ratnih jedinica iz 1998. i 1999. pukovnik Duško Šljivančanin, general Dragan Živanović i general Božidar Delić.\n„Pre njih o svojim knjigama je govorio general Nebojša Pavković, koji je okupljene pozdravio ekskluzivnim video zapisom iz Finske, gde je presudom Haškog suda zatočen zato što je uspešno branio svoju zemlju od NATO agresije“, saopštilo je Ministarstvo odbrane.\nPavković je u poruci izrazio „duboko žaljenje zbog svih poginulih pripadnika Vojske“ i naglasio da je njegov ratni dnevnik „hronološki zapis ‘ne ratnog zločinca’ već učesnika uspešne odbrane od NATO agresije, svih događaja tokom herojske odbrane Kosova i Metohije“, piše u saopštenju.\nAgencija Asošiejted pres prenela je vest o promociji knjige Nebojše Pavkovića, uz podsećanje da je on pred Haškim tibunalom 2009. godine, po komandnoj odgovnosti, osuđen na 22 godine zatvora za deportaciju, prinudno raseljavanje, ubistvo i progon kosovskih Albanaca.\nNavodeći da je knjigu promovisalo Ministarstvo odbrane Srbije, agencija konstatuje da su „od početka političkog uspona predsednika Srbije Aleksandra Vučića 2012. godine, srpske vlasti izražavale dobrodošlicu osuđenim ratnim zločincima i pomagale im da postanu aktivni učesnici u javnom i političkom životu“.\nAgencija piše i da se u Srbiji godišnjica 78-dnevne intervencije NATO 1999. godine „obeležava manifestacijama koje uglavnom podgrevaju antizapadno raspoloženje, koje podstiče i proruska propaganda u medijima kojima upravlja država“.\n„Knjiga bivšeg šefa Armije (Nebojše Pavkovića) nosi naslov ‘Treća Armija u zagrljaju Milosrdnog anđela’ što je zasnovano na lažnoj tvrdnji srpske propagande da je NATO kampanji na Kosovu dato kodno ime ‘Milosrdni anđeo'“, zaključuje AP.\ndom vojske, Knjiga, Nebojša Pavković, ratni dnevnik\n11. aprila 2019. u 13.58\nOvo ima samo u „mitskoj“ zemlji Srbiji… Ratnim zlocincima se promovisu knjige a za genocidne radnje na Kosovu se tvrdi, da su „namestene“… jadni oni, ceo svet laze a oni su u pravu…\n11. aprila 2019. u 14.00\nPavkovic je dobio zasluznu kaznu za zlocine, koje je, po komandnoj odgovrnosti, pocinio na Kosovu. Sto je najgore,slicna garnitura iz ratnih dana, je i dalje na vlasti u Srbiji. Ovime se cini medvedja usluga za srbe koje zive na severu, sada samostalnog Kosova. Nastavlja se paranoicna praksa iz vremena Milosevica i Seselja odn SPS i radikala (koji su i dalje na vlasti-ali obrnuto), gde ja stadoh ti produzi …glavom u zid,glavom u zid…\nZakonom zabraniti ovaku bruku.


Projekti navodnjavanja Srema sa aspekta rangiranja i prioritizacije\nUdruženje Regionalne inicijative Srema (RIS) iz Rume, aktivno radi na realizaciji projekta „Regionalne inicijative u prilagođavanju poljoprivrede klimatskim promenama i održivom korišćenju vodnih resursa navodnjavanja u Sremu“. Drugi sastanak MORG za poljoprivredu i ruralni razvoj održan je u utorak, 15.11. 2016. u Sremskoj Mitrovici a tema sastanka bila je finalizacija Projektnog zadatka za izradu Ekspertskog sistema – WEB aplikacije za prioritizaciju i rangiranje projekata navodnjavanja u Sremu.\nSastanku su prisustvovali predstavnici opština i institucija Sremskog regiona kao redovni članovi MORG za poljoprivredu i ruralni razvoj ali i znatan broj predstavnika civilnog i privatnog sektora, takođe u članstvu MORG sa ciljem približavanja problematike navodnjavanja i zaštite životne sredine Srema široj javnosti u uslovima klimatskih promena.\nBora Obradović, koordinator rada MORG i Zoran Radaković, IT koordinator prezentovali su Projektni zadatak (PZ) kojim se definišu zahtevi za Ekspertski sistem za rangiranje i prioritizaciju projekata navodnjavanja Srema. Ekspertski sistem treba da obezbedi formiranje baze podataka, rangiranje sa prioritizacijom, vizuelizaciju i usmerenje na javne državne baze podataka. Ekspertski sistem sastoji se od tri modula koje je potrebno algoritamski predstaviti a zatim i programirati u Web okruženju na serveru RIS, a kao takva bila bi značajna za programsko budžetiranje u opštinama, nacionalne i državne fondove, kao i za donatore i potencijalne investitore.\nU izradi PZ učestvovali su i stručnjaci Instituta za ekonomiku poljoprivrede i Instituta „Jaroslav Černi“ iz Beograda, sa ciljem kreiranja uslova za poljoprivredne odnosno hidrotehničke melioracije.\nDrugi deo sastanka bio je rezervisan za predstavljanje rezultata istraživanja „Organska proizvodnja alternativnih strnih žita u promenljivim agroekološkim uslovima“. Prezentaciju je održala dr Svetlana Roljević Nikolić, naučni saradnik Instituta za ekonomiku poljoprivrede (preuzeti prezentaciju .pdf).\nObe teme bile su aktivno prodiskutovane od strane prisutnih članova MORG uz određene i kvalitetne predloge i preporuke. Do kraja meseca predviđeno je da Ekspertski sistem bude završen kada će biti i prezentovan, na završnoj konferenciji projekta.


3e vesti 2\nLED SIJALICE I UŠTEDA ENERGIJE\nVečita dilema koja se javlja kod sve većeg broja ljudi je da li preći na\nLED osvetljenje i stare sijalice zameniti novim. Postoji mnogo prednosti\nzbog kojih se veliki broj opredeljuje upravo za ovaj način rasvete – osim što\nLED sijalice imaju izuzetno malu potrošnju energije, ujedno ih ne morate\nmenjati godinama. Zato ne čekajte i već danas zamenite vaše sijalice i\nLED sijalica ima više puta duži životni vek u odnosu na sijalicu sa\nužarenim vlaknom. Životni vek pojedinih modela može iznositi i do 50.000\nradnih sati. Pored toga, ne postoje ograničenja kada je reč o broju paljenja i\ngašenja, kao što je to slučaj sa tradicionalnom rasvetom.\nManja potrošnja je definitivno LED sijalice etiketirala kao energetski\nefikasne. Ušteda upotrebljenje električne energije može ići i do 90% u\nodnosu na običnu rasvetu. Ove sijalice se manje zagrevaju, što je jedan od\nrazloga zbog kog troše daleko manje energije…\nMANE LED SVETLA\nLED osvetljenje je još uvek relativno nova tehnologija, tako da je njihova\ncena obično dosta visoka u poređenju sa cenom redovnih sijalica, međutim\nsa pojavom novih tehnologija i proizvoda, cene se polaku smanjuju.\nUprkos tome što LED sijalica ne stvara toplotu, ne odgovara joj ni jako\ntoplo okruženje – što je temperatura prostorije niža, vek trajanja LED\nsijalice je obrnuto proporcionalno duži.\nProjekat 3e VESTI finansijski je pomogao GRAD VRŠAC, medijski partneri – internet portal eVršac i TV Banat\n187 gostiju i nema prijavljenih članova


Ako propadne Šengen, najteže Zapadnom Balkanu\nBeta\t 25. januara 2016. 12:55\nŠef slovačke diplomatije Miroslav Lajčak izjavio je da je migrantska kriza ozbiljno dovela u pitanje Šengenski sporazum, a ako on propadne najteže posledice osetiće zemlje Zapadnog Balkana.\n“Kad god nemamo verodostojnu strategiju na evropskom nivou zemlje donose odluke same za sebe. I to samo pokazuje koliko je važno da EU izadje s realističnom i izvodljivom strategijom kako rešiti pitanje imigranata. Jer ako nastavimo da donosimo odluke svako za sebe, onda možemo doći do situacije da Šengen nestane. A bojim se da bi najveću cenu toga platili gradjani Zapadnog Balkana”, kazao je Lajčak u intervjuu za današnje banjalučke Nezavisne novine.\nOn je rekao da se do sada predlagalo puno nerealnih rešenja koja je bilo nemoguće sprovesti, ali je dodao da je, uprkos poteškoćama, siguran da će se na kraju naći sprovodiv odgovor prihvatljiv za sve članice EU.\nLajčak je ocenio da je ključ u zaštiti spoljnih granica šengenskog prostora, uz registraciju izbeglica koje se tamo pojavljuju. Prema njeogvim rečima sada je najveći problem to što izbeglice prolaze kroz Grčku bez posebnog nadzora i ograničenja.\nNa pitanje hoće li sadašnja kriza dovesti do raspada EU Lajčak je odgovorio da ne veruje da će se to dogoditi.”EU će biti tu, jer je ona potrebna svim članicama EU pa na te teme ne treba trošiti vreme”, kazao je šef slovačke diplomatije za Nezavisne novine.


Naslovna strana za četvrtak, 17. avgust 2017. godine\nBeta 17. avgusta 2017. 09:30\nBeogradski dnevni listovi na naslovnim stranama današnjih izdanja najviše pišu o odluci Pokreta slobodnih gradjana Saše Jankovića da prekine saradnju sa Demokratskom strankom, kao i o političkim dešavanjima na Kosovu i Metohiji.\nALO – „Saša Janković sam srušio opoziciju“, o odluci Pokreta slobodnih gradjana da prekine saradnju sa Demokratskom strankom. „Patrijarhu isključili mobilni zbog neplaćenih računa“, tekst u kojem list navodi da je srpskom patrijarhu Irineju isključen mobilni telefon, zato što su ljudi u Srpskoj pravoslavnoj crkvi zaduženi za finansije zaboravili da plate račun.\nBLIC – Pod naslovom: „Janković: Ne možemo više sa DS, kriv je Šutanovac“, list piše o odluci Pokreta slobodnih gradjana da obustavi planove o izbornoj saradnji sa Demokratskom strankom. „Vučić i Tramp do kraja godine o pitanju Kosova“, naslov je teksta u kome se navodi da će se predsednik Srbije sastati sa predsednikom SAD.\nVEČERNJE NOVOSTI – Pod naslovom „Janković i Šutanovac raskinuli pre ‘braka'“ list piše o odluci Pokreta slobodnih gradjana da prekine saradnju sa Demokratskom strankom, kao i o reagovanju DS na tu odluku. „Nismo kolonijalna sila na KIM, tamo smo vekovima“ o učešću ministra spoljnih poslova Ivice Dačića na sednici SB UN.\nDANAS – Pod naslovom: „Janković: Sa Vučićem samo o mirnoj predaji vlasti“, o odluci Pokreta slobodnih gradjana Saše Jankovića da obustavi saradnju sa Demokratskom strankom. List piše da Brisel radi na osnivanju odeljenja koje će se baviti jačanjem „meke moći“ EU: „Unija želi da parira Rusiji“.\nINFORMER – „CIA: Vučić bi ratovao za Kosovo“, list navodi da se u poverljivim podacima američke obaveštajne agencije navodi da ako Albanci krenu silom da osvoje sever Kosova predsednik Srbije će narediti vojsci da izadje na Ibar.\nKURIR – List piše da Ramuš „Haradinaj daje milione za vlast sa Srbima na Kosovu i Metohiji“. „Razlaz Jankovića i Šuleta“, o odluci Pokreta slobodnih gradjana Saše Jankovića da prekine saradnju sa Demokratskom strankom.\nPOLITIKA – „Vučić pozvao porodicu Nuri da ostane u Srbiji“, o ponudi predsednika Srbije Aleksandra Vučića porodici iz Avganistana da dobiju državljanstvo Srbije. Pod naslovom: „Na doboš otišlo 1.300 stanova“, o problemima gradjana sa otplatom stambenih kredita. List piše i da su „Beogradjani u haosu zbog radova na ulicama oko Vukovog spomenika“.\nSRPSKI TELEGRAF – „Janković rasturio opoziciju“, o odluci Pokreta slobodnih gradjana da prekine saradnju sa Demokratskom strankom.


yYAXssKCQaUWZcXZ79RJTBLvo-c;SfREtjZ9NYeQnnVMC-CsZ9qN6L0 Finance, Economics, Globus, Brokers, Banks, Collateral-Oriano Mattei: Firma „Monus”, iza koje stoji kontroverzni beogradski biznismen Predrag Ranković Peconi, preko Crne Gore tokom prošle godine prebacila je 24,7 tona cigareta u Egipat. Iako bi poslovanje firme ovog tajkuna sa egipatskim kompanijama trebalo da izaziva povećanu pažnju državnih organa, vrh crnogorske vlasti omogućio je Rankovićevom preduzeću da nesmetamo izvozi na egipatsko tržište. .........\nFirma „Monus”, iza koje stoji kontroverzni beogradski biznismen Predrag Ranković Peconi, preko Crne Gore tokom prošle godine prebacila je 24,7 tona cigareta u Egipat. Iako bi poslovanje firme ovog tajkuna sa egipatskim kompanijama trebalo da izaziva povećanu pažnju državnih organa, vrh crnogorske vlasti omogućio je Rankovićevom preduzeću da nesmetamo izvozi na egipatsko tržište. .........\nFirma „Monus”, iza koje stoji kontroverzni beogradski biznismen Predrag Ranković Peconi, preko Crne Gore tokom prošle godine prebacila je 24,7 tona cigareta u Egipat. Iako bi poslovanje firme ovog tajkuna sa egipatskim kompanijama trebalo da izaziva povećanu pažnju državnih organa, vrh crnogorske vlasti omogućio je Rankovićevom preduzeću da nesmetamo izvozi na egipatsko tržište.\nPredrag Ranković Peconi je, inače, vlasnik televizije „Hepi”. Beogradski mediji prenijeli su da je Ranković vlasnik „Inveja“ iz Zemuna, u okviru koje posluje ukupno deset različitih firmi. To su konditorska industrija „Medela“ iz Vrbasa, fabrika ulja i biljnih masti „Vital“ iz Vrbasa, fabrika šporeta i peći na čvrsto gorivo „Milan Blagojević“ iz Smedereva, industrija pića „Rubin“ iz Kruševca, fabrika deterdženata „Albus“ iz Novog Sada, mlinska industrija „Ratar“ iz Pančeva, ali i „Luka Dunav“ iz Pančeva, „Pekarska industrija“ iz Pančeva i fabrika ulja i biljnih masti „Sunce“ iz Sombora.\nSredinom marta ove godine došlo je do pucnjave u hotelu „Prag” u Beogradu, u kojoj je ranjen Predrag Ranković Peconi, ali, kako je kasnije saopšteno, on nije bio životno ugrožen.M.V.\nPartneri iz Kaira\nCigarete su do Aleksandrije transportovane brodovima – Bjorg, koji plovi pod zastavom Barbude, i Kontor, koji plovi pod zastavom Maršalskih ostrva.


Denver VPL-118 Crvena gramofon cena, cene Srbija, prodaja Beograd Novi Sad Niš\nDenver VPL-118 Crvena gramofon cene\ncena od 6.299,00 do 6.499,00 din | prodavnica (2)\nEPonuda nije internet prodavnica već Vam omogućava da brzo i lako nađete Denver VPL-118 Crvena gramofon po najjeftinijoj ceni. Naš cilj je da kupci budu što bolje informisani o ponudi Denver gramofon VPL-118 Crvena na tržištu Srbije. Vrlo lako nalazite željeni proizvod za kategoriju Gramofoni cene, ne morate da lutate od sajta do sajta za Denver Gramofoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Denver VPL-118 Crvena gramofon sa PRODAVCEM. EPonuda ne može da garantuje potpunu tačnost specifikacije i slika za Denver VPL-118 Crvena gramofon. Pre kupovine, podatke za Denver gramofon VPL-118 Crvena proverite na sajtu PROIZVOĐAČA.


PREDLOG ZAKONA O IZMENAMA I DOPUNAMA ZAKONA O VISOKOM OBRAZOVANJU: USLOVI UPISA NOVE AKADEMSKE GODINE NEPROMENJENI\nMinistar prosvete, nauke i tehnološkog razvoja u Vladi Republike Srbije Tomislav Jovanović izjavio je da će izmene Zakona o visokom obrazovanju omogućiti studentima nesmetan početak školske godine tako što će uslovi za upis nove akademske godine ostati nepromenjeni.\nJovanović je prilikom predstavljanja Predloga zakona o izmenama i dopunama Zakona o visokom obrazovanju u Skupštini Srbije istakao da izmene predviđaju da u školskoj 2013/2014. godini bude šest ispitnih rokova, čime se stvaraju uslovi za povećanje efikasnosti i efektivnosti studiranja.\nMinistar je naveo da će pomenutim izmenama biti omogućeno da studenti koji su u školskoj 2012/2013. godini ostvarili najmanje 48 ESPB bodova mogu da u školskoj 2013/2014. godini budu finansirani iz budžeta.\nOn je podsetio na to da je važeći Zakon, koji je usvojen 2005. godine, predvideo da uslov za upis naredne godine studija, prema evropskim standardima, bude 60 bodova, dok je uredbama iz godine u godinu studentima omogućavano da studije nastave pod lakšim uslovima.\nJovanović je rekao da su studentske organizacije Srbije, u saradnji sa Konferencijom univerziteta Srbije (KONUS), početkom septembra uputile zahtev resornom minstarstvu za izmenu zakonskog akta kojim se dozvoljava da studenti i ove godine upišu narednu školsku godinu sa 48 ostvarenih bodova, kao i u prethodnoj školskoj godini.\nPrema njegovim rečima, predloženim izmenama omogućeno je i osnivanje Akademije za nacionalnu bezbednost, kao visokoškolske ustanove za studijske programe za potrebe nacionalne bezbednosti.\nIzvor: Press služba Vlade Republike Srbije, 7.10.2013.


Nameštaj za decu Aranđelovac|niš - Beogradski Oglasi\nDečija Polica VESELE ZEKE\nPolica Vesele Zeke je sledećih dimenzija: Zeke su različitih dimenzija a postolje je 55 x 21 cm. Dobrodošli na online radnju gde ćete sigurno pro...\nDečija Polica VESELO PINGVINČE\nPolica Veselo Pingvinče je dimenzija 55x21 cm. Dobrodošli na online radnju gde ćete sigurno pronaći puno interesantnih polica jarkih boja, moder...\nDečija Polica Kitty & Bunny\nPolica Kitty & Bunny je dimenzija 55x21 cm. Dobrodošli na online radnju gde ćete sigurno pronaći puno interesantnih polica jarkih boja, modernog ...\nDečija Polica PINGVINČE PAJČE\nPolica Pingvinče Pajče je dimenzija 55x21 cm. Dobrodošli na online radnju gde ćete sigurno pronaći puno interesantnih polica jarkih boja, moderno...\nDečija Polica Kućica i Kuca\nPolica Kućica i Kuca je dimenzija 19x10 cm. Dobrodošli na online radnju gde ćete sigurno pronaći puno interesantnih polica jarkih boja, modernog...\nPostavljen Mar 07, 2020 na Nameštaj za decu\nDečija Polica PANDA\nPolica Panda je dimenzija 25x15 cm. Dobrodošli na online radnju gde ćete sigurno pronaći puno interesantnih polica jarkih boja, modernog dizajna...\nDečija Polica MACA\nPolica Maca je dimenzije 19x10 cm. Dobrodošli na online radnju gde ćete sigurno pronaći puno interesantnih polica jarkih boja, modernog dizaj...\nNameštaj za decu, Aranđelovac|niš, -


Norveška prejaka za Srbiju | Novine Toronto\nRukometna reprezentacija Srbije izgubila je juče u Zagrebu od selekcije Norveške sa 32:27 (17:17) u prvoj utakmici druge faze Evropskog prvenstva.\nVicešampione sveta su do pobede vodili Sander Sagosen i Kristijan Bjornsen sa po osam golova, dok je Magnus Jondal postigao četiri. U redovima Srbije najbolji su bili Žarko Šešum i Bojan Beljanski sa po pet golova, dok su se Petar Nenadić i Darko Đukić po četiri puta upisali u strelce.\nSrbija je prva zatresla mrežu u drugom poluvremenu, povela sa 18:17, ali su izabranici Jovice Cvetkovića nakon toga stali. Vicešampioni sveta su za osam minuta postigli pet golova i stigli do najubedljivije prednosti na utakmici - 18:22.


RTCG - Radio Televizija Crne Gore - Nacionalni javni servis :: Politika :: Učlanjenjem Finske u NATO jača se odbrambeni sistem sjevera Evrope\n17. 05. 2022. 17:19 >> 17:17 2\nUčlanjenje Finske u NATO podrazumijeva jačanje kompletanog odbrambenog sistema sjevernog dijela Evrope, čime se vrši konsolidacija političke i bezbjednosne strukture čitavog kontinenta, kazao je ambasador te države u Crnoj Gori Kimo Lahdevirta.\nOn je, na sastanku sa predsjednikom Odbora za međunarodne odnose i iseljenike Miodragom Lekićem, rekao da jasan i prepoznatljiv napredak Crne Gore u ostvarivanju realnih pretpostavki za članstvo u porodici najrazvijenijih zemalja Evrope, garantuje i napredak regiona.\nLahdevirta je, kako je saopšteno iz Skupštine, naveo da, shodno tome, integracija ostalih zemalja Zapadnog Balkana u Evropsku uniju (EU) predstavlja potvrdu opredjeljenja ka zajedničkim vrijednostima koji u konačnom čine Evropu ujedinjenom i homogenom.\n„Takođe, učlanjenje Finske u NATO podrazumijeva jačanje kompletanog odbrambenog sistema sjevernog dijela Evrope, čime se vrši konsolidacija političke i bezbjednosne strukture čitavog kontinenta”, naglasio je Lahdevirta.\nLekić je kazao da Crna Gora, kao članica NATO saveza i buduća članica EU, pomno prati situaciju u Ukrajini i sve političke, ekonomske i bezbjednosne implikacije koje iz toga proističu.\nKako je naveo, u skladu sa tim, jedinstvena inicijativa Finske za ulazak u tu vojnu alijansu aktuelizuje složeno pitanje bezbjednosnog pejzaža ne samo u toj državi, već i znatno šire.\n„Shodno tome, važno je pažljivo razmotriti sve političke i sigurnosne aspekte koje su direktno determisani aktuenim dešavanjima, čime se dugoročno pospješuje povjerenje kao preduslov opšteg prosperiteta i trajnog mira”, rekao je Lekić.\nNavodi se da su sagovornici saglasni da dvije prijateljske države, pored unutrašnjih i vanjskih izazova, nastavljaju da održavaju praksu dobre političke komunikacije, sa posebnim akcentom na parlamentarnu diplomatiju.\nTo, kako je saopšteno, direktno podstiče bolje razumijevanje međusobnih potreba, koje vodi do snaženja bilateralnih odnosa i uopšte stabilnosti regiona u kojima se nalaze Crna Gora i Finska.\nMiodrag Lekić Kimo Lahdevirta\nPosjeta Ukrajini simbolički značajna, mogla je proći sa manje propagande\nLekić: Da ne postanemo satelit; Darmanović: Nemamo za čim da žalimo\n09. 06. 2022. 7\n"Na kojoj sjednici je donijeta odluka o zabrani preleta Lavrovu"\n06. 06. 2022. 3\n"Postojala praksa da se na diplomatske funkcije imenuju kontroverzne osobe"\n03. 06. 2022. 2


Website Market – Izrada & Prodaja sajtova\nGoogle AdWords – Google oglasi\nBez obzira koliki je vaš budzet, vi možete da koristite Google oglase, platićete samo ukoliko neko klikne na vaš oglas/oglase. Odmah se nameće sledeće pitanje: “Da li će moja konkurencija kliktati na moj oglas da bi mi potrošila više novca?” Odgovor je: “Ne” Google ja razvio sistem oglašavanja da bude fer za sve klijente koji […]\nMobile friendly (responsive) – Web sajt koji je prilagođen mobilnim uređajima (pametni telefoni, tableti). Responsive web dizajn omogućava da web sajt na svim uređajima bude pregledan i da je navijgacija kroz njega jednostavna. To znači da sajtovi sa responsive dizajnom posetioocu sa mobilnog telefona omogućavaju da bez problema iščitava sadržaj i kreće se […]\nŠta je to dobar Web sajt\nŠta je to dobar Web sajt i šta on mora da sadrži? Da bi web sajt bio uspešan, mora da zadovolji više kriterijuma. Tri najvažnija su: dizajn sadržaj navigacija Dizajn je slika Vaše firme na internetu. Posetioci sajta umnogome cene kredibilitet i poslovnost Vaše kompanije kroz web dizajn. Loše dizajniran web sajt narušava imidž Vaše […]\nZašto je važno imati svoj sajt\n1.Vaš sajt odražava vas kao vlasnika preduzeća i kao profesionalca. Ako vaš veb sajt izgleda profesionalno , vaši potencijalni klijenti će misliti da ste profesionalaci koji imaju dovoljno klijenata i prihoda da imaju sopstveni sajt. Ako potencijalni klijenti posete vaš sajt i ugledaju sajt koji izgleda polu dovršen ili izgleda kao da ste ga sami […]


Univerzitetski nastavnici na razmjeni – dio globalizacije znanja\n/ Rektorat Centar za međunarodnu saradnju /Vijesti /Univerzitetski nastavnici na razmjeni – dio globalizacije znanja\nBoravak u Španiji, na Univerzitetu u Granadi, za Biljanu Šćepanović, vanrednog profesora na Građevinskom fakultetu, nije ni prva razmjena ni prvi dolazak na ovaj univerzitet, koji postoji oko 550 godina.\nUniverzitet ima oko 80 000 studenata i svake godine više od 200 studenata dolazi na ovaj univerzitet, kroz Erasmus program, čineći ga najpopularnijim evropskim sveučilištem, a centar ovog Univrziteta za moderne jezike prima više od 10 000 međunarodnih studenata.\nŠćepanović je na ovom Univerzitetu gostujući istraživač u okviru postdoktorskih studija, kao stipendista INVO/HERIC projekta.\n- Preko International Welcome Center-a Univerziteta u Granadi, dobila sam poziv da učestvujem na "Sajmu međunarodne mobilnosti", organizovanom 31. maja, na Fakultetu za prevodilaštvo Univerziteta u Granadi, u okviru proslave 30 godina Erasmusa. Tu su svoje države i univerzitete predstavljali gostujući studenti i nastavnici koji su trenutno u Granadi, ne baš isključivo u okviru Erasmus programa. Meni je bilo zadovoljstvo da predstavljam Crnu Goru i Univerzitet Crne Gore, ispričala je Šćepanović.\nOd 2001. godine, kada je prvi put učestvovala u programu mobilnosti, na Univerzitetu u Birmingemu, u Velikoj Britaniji, kao stipendista British Scholarship Trust-a, postdoktorske studije su njeno 15 iskustvo gostovanja na univerzitetima i naučnoistraživačkim institucijama van Crne Gore.\n„Programi razmjene su mi omogućili da da doživim neke druge sredine - radne, nastavne, naučne, kulturne, socijalne, jezičke, religijske... što smatram neprocjenjivom dragocjenošću, pogotovo u životu i poslu jednog univerzitetskog nastavnika“, kaže Šćepanović.\nSvim svojim kolegama Šćepanović preporučuje da se obavezno prijave za program mobilnosti:\n„To neopisivo dobro iskustvo vam niko ne može prepričati i objasniti, već treba sami da ga doživite. A čim ga jednom doživite, poželjećete da ga ponovite - o čemu svjedoči i moje iskustvo.\n„Nije potrebno naglašavati koliko je u našem poslu“, navodi ona, „značajna razmjena iskustava sa kolegama sa drugih univerziteta u duhu savremene internacionalizacije i globalizacije znanja. Ništa vas ne može toliko obogatiti kao ličnost poput prilike da upoznate druge kulture, ljude i načine života i rada“, zaključuje Šćepanović.


Kina uvodi strožu kontrolu interneta\nKina planira da na čitavu zemlju proširi svoj zahtev da se korisnici mikrobloging servisa registruju pod pravim imenom, čemu se korisnici tih servisa protive, i smatraju da se radi o ``demonstraciji straha``.\nU saopštenju kineskog ministarstva industrije i informacionih tehnologija se navodi da ovakva revizija propisa, prvobitno uvedenih 2000. godine, ima za cilj da se održi korak sa promenama i zaštiti državna bezbednost.\n"Pojavile su se neke nove situacije, tako da smo suočeni sa novim problemima," navedeno je u saopštenju ministarstva postavljenom na njegovom vebsajtu, a prenosi agencija AFP.\nKako se navodi, novi propisi imaju za cilj da se "promoviše zdrav, uređen razvoj situacije na internetu, zaštiti državna bezbednost i javni interes."\nSa više od pola milijarde korisnika interneta, kineske vlasti su zabrinute u pogledu uticaja interneta na javno mišljenje u zemlji koja drži strogu kontrolu nad svojim tradicionalnim medijima.\nPeking redovno blokira internet pretraživače zahvaljujući svom sistemu za internet cenzuru poznatijim kao "Veliki zaštitni zid Kine", međutim, rastuća popularnost mikroblog servisa sličnih Twitteru je postavila novi izazov pred kineske vlasti.\nPrema novom nacrtu propisa, oni koji koriste forume za četovanje, blogove i mikroblogove moraće da se registruju pod svojim pravim imenom.


RTCG - Radio Televizija Crne Gore - Nacionalni javni servis :: Društvo :: Za sufinansiranje projekata dijaspore 100.000 eura\nRASPISAN KONKURS 25. 03. 2019. 13:37 >> 13:03 0\nZa sufinansiranje projekata dijaspore 100.000 eura\nUprava za dijasporu raspisala je danas javni konkurs za sufinansiranje programa, odnosno projekata koje realizuju organizacije dijaspore.\nKako je saopšteno iz Uprave, radi se o prvom konkursu ove vrste, a raspoloživi fond za tu svrhu je 100 hiljada eura.\n"Sredstva se dodjeljuju za realizaciju programa i projekata organizacija dijaspore u tačno utvrđenim oblastima saradnje Crne Gore sa dijasporom", kaže se u saopštenju.\nTe oblasti su, kako je pojašnjeno, očuvanja državnog identiteta i pripadnosti Crnoj Gori, očuvanja kulturnog identiteta, jačanja obrazovne, naučne, kulturne i sportske saradnje, informisanja i povezivanja dijaspore i Crne Gore, zaštite prava i položaja dijaspore i unaprjeđivanja privrednog partnerstva sa maticom.\nOrganizacija dijaspore na Konkurs može prijaviti najviše dva projekta koji se mogu sufinansirati do 50 odsto iznosa ukupnih sredstava potrebnih za realizaciju, pri čemu se projekat od posebnog interesa, može sufinansirati do 70 odsto.\nKonkurs je otvoren do 25. aprila, a pravo učešća na njemu imaju organizacije iseljenika koje ispunjavaju uslove definisane Zakonom o saradnji Crne Gore sa dijasporom.\nDijaspora pomaže najugroženije crnogorske građane\n26. 10. 2019. 9


Zbog lošeg vremena, prošlog ponedeljka je poseta Štrandu bila nešto manja, tako da je za lečenje 27-godišnje Danijele Babić iz Zmajeva prikupljeno svega 58.330 dinara. To je razlog što će se „Humanitarni ponedeljak“ za nju ponoviti danas.Da podsdsetimo, Danijela Babić 2016. godine, posle teške saobraćajne nesreće, ostala nepokretna. U Кliničkom centru Vojvodine konstatovane su joj povrede vratnog kičmenog stuba, brojni prelomi kičme, kontuzija frontalnog dela mozga i pneumatoraks. Do danas su obavljene četiri operacije kičme, a terapije su vremenom počele da daju rezultate. Danijela u ovom trenutku može samostalno da sedi, da se hrani i održava ličnu higijenu. Кroz dodatne terapije očekuje se da bi mogla ponovo samostalno da korača.


Nije slučajno Angela izabrala Beograd za kraj mandata, Merkelova tako šalje jasnu poruku – Naši u svetu\nObjavljeno 10/09/21 u 18:00\nOvako sagovornici “Novosti” ukratko tumače balkansku mini-turneju odlazeće nemačke kancelarke, tokom koje će 13. septembra posetiti Srbiju, a dan kasnije, 14. septembra biti u Albaniji, gde će biti organizovan zajednički ručak sa premijerima država regiona.\n– Poseta Merkelove regionu je u funkciji njene političke ostavštine i ima za cilj da pošalje dve važne poruke. Prva je da i regionu, ali i svom nasledniku na čelu nemačke vlade poruči da Zapadni Balkan ostaje u vrhu spoljnopolitičkih prioriteta Berlina.\nKada je reč o inicijativi “Otvoreni Balkan” oko koje su se dogovorili Vučić i premijeri Albanije i Severne Makedonije, Edi Rama i Zoran Zaev, naš sagovornik očekuje da visoka gošća neće osporiti potrebu da region sarađuje:\n– Ne očekujem, međutim, da će nemačka kancelarka iskazati otvorenu i nedvosmislenu podršku “Otvorenom Balkanu”, kao što su to, recimo, učinile SAD. Merkelova će pre istaći potrebu za EU integracijama i interes Unije za ceo ovaj region.\nSrđan Graovac, iz Centra za društvenu stabilnost, kaže, za “Novosti”, da ne čudi dosadašnja suzdržanost Nemačke oko “Otvorenog Balkana”, jer su to podržale SAD, u vreme Donalda Trampa:\n– Međutim, “Otvoreni Balkan” nije nešto što ne odgovara nemačkim interesima. Projekat povezivanja naroda u ovom regionu ne može da šteti Nemačkoj, jer na tome počiva i EU.\nPojedine komentare da je poseta Merkelove “protokolarna” jer je na kraju njenog mandata, Graovac odbacuje i naglašava da se u Nemačkoj vlade i kancelari menjaju, ali da smernice politike ostaju iste i u njoj nema radikalnih zaokreta.\nAngela MerkelZapadni Balkan\n“Zbogom i zdravo, Lane Gutoviću”, oproštaj od slavnog SRPSKOG GLUMCA: Imao je neponovljiv šarm i talenat!


RTCG - Radio Televizija Crne Gore - Nacionalni javni servis :: Ekonomija :: Zajedno protiv sive ekonomije\nUNAPRJEĐENJE SARADNJE 11. 02. 2013. 18:48 >> 18:46 0\nMinistar finansija Crne Gore Radoje Žugić i direktor Poreske uprava Milan Lakićević sastali su se danas sa predsjednikom Unije poslodavaca Crne Gore, Predragom Mitrovićem i njegovim najbližim saradnicima.\nGlavna tema sastanka se odnosila na mogućnosti daljeg unapređenja saradnje.\nMinistar Žugić je naglasio da Ministarstvo finansija i Vlada Crne Gore u poslodavcima vide partnere koji, ukazivanjem na ključne prepreke razvoju biznis, doprinose boljem planiranju ekonomske politike. U tom smislu je dogovoreno učešće predstavnika UPCG u kreiranju regulatornog okvira.\nMinistar je istakao posebno zadovoljstvo činjenicom da su predstavnici UPCG članovi tima koji će raditi na suzbijanju sive ekonomije koja šteti kako javnim finansijama, tako i zdravom dijelu privrede.\nSagovornici su saglasni da treba raditi na proširenju poreskog obuhvata i unapređenju poreske discipline. Predstavnici UPCG iznijeli su sumnju da će najavljeno povećanje kazni dati željene efekte i ukazali na nužnost neselektivnog pristupa inspekcijskih organa i dosljedne primjene propisa, dok je ministar Žugić podvukao da cilj Ministarstva finansija nije punjenje državne kase već uspostavljanje sistema koji će podstaći poreske obveznike da regularno posluju.\nDiskutovano je i o predlogu povećanja minimalne zarade i dogovorena priprema detaljne analize, uz pomoć koje će se postići načelan dogovor, a potom će se definitivna odluka donijeti na narednoj sjednici Socijalnog savjeta Crne Gore. Predstavnici UPCG smatraju da nivo minimalne zarade treba „vezati“ za granicu siromaštva, dok predstavnici Ministarstva smatraju da ona treba da bude nešto viša (ali ne preko 200 eura).\nDogovoreno je intenziviranje saradnje Poreske uprave i UPCG na ponovnom aktuelizovanju kampanje „Stop radu na crno“, kao i u ostalim oblastima.


Kremlj sumnja da će biti zajedničkog saopštenja sa samita\nTanjug 2. juna 2021. 12:44\nMOSKVA 2. juna (Tanjug) – Rusija sumnja da će predstojeći samit između ruskog predsednika Vladimira Putina i njegovog američkog kolege DŽoa Bajdena rezultirati nekim zajedničkim dokumentom, izjavio je danas portparol ruskog predsednika Dmitrij Peskov.\n„Imamo vrlo jake sumnje u tom pogledu. Za sada nema dogovorenih dokumenata“, rekao je Peskov u odgovoru na pitanje novinara, a prenosi ruska agencija Tas s.\nZamenik ruskog ministra spoljnih poslova Sergej Rjabkov je rekao da Rusija i SAD svakodnevno imaju kontakte povodom pripreme sastanka između dvojice lidera, i da će se takvi razgovori nastaviti do kraja ove nedelje.\nOčekuje se da će se ruski i američki predsednik sastati u Ženevi\n16. juna. To će biti prvi rusko-američki samit otkako su se Putin i Donald Tramp, kao 45. predsednik SAD, sastali u Helsinkiju u julu 2018. godine.\nZvanični Kremlj je saopštio da će ruski i američki lider razgovarati o trenutnom stanju bilateralnih odnosa i izgledima za njihov razvoj, o strateškoj stabilnosti i o ključnim pitanjima na međunarodnoj agendi, kao što su saradnja u borbi protiv pandemije i rešavanje regionalnih sukoba.


Ulični umetnici sa decom iz Svratišta oslikavaju Šesnaesticu\nUlična umetnost, Foto: Junk\nUmetnički kolektiv „Street Smart“ će 3. i 4. novembra okupiti istaknute beogradske ulične umetnike i umetnice u Cetinjskoj 15a\nObjavljeno: 31.10.2018. 12:42h\nJunk, Hope, Jana Danilović, Nikola Mihajlović, Studio Kriška i Bong će uz podršku dece iz „Svratišta“ oslikavati zidove kafe-bara „16“, koji se nalazi na novoj, pomenutoj, lokaciji.\nU subotu i nedelju, 3. i 4. novembra, od 12 do 17 časova svi zainteresovani sugrađani i sugrađanke, moći će da posmatraju umetnice i umetnike tokom procesa nastajanja murala. Oni će, takođe, održati i radionice za mališane iz „Svratišta“, a njihov rezultat biće zajednički umetnički rad na jednom od zidova.\nU nedelju će tokom oslikavanja DJ podršku pružiti Cash, i sam ulični umetnik i član kolektiva „Paint kartel“.\n„Ulična umetnost je za decu koja žive na ulici prvi susret sa umetnošću uopšte i kao takva je veoma značajna za njih, jer ne predstavlja samo estetsku kategoriju, već nosi snažnu poruku“, ističu organizatori iz „Svratišta za decu“.\nPROVOKART: Izložba Miroslava Vujovića Graforidže\nIzložba LOCUS SUSPECTUS u Galeriji Doma omladine Beograda\n„Svratište za decu“ je jedino mesto u Beogradu namenjeno deci koja žive i rade na ulici. Socijalno preduzeće, kafe-bar „16“ otvoreno je sa ciljem da pruži podršku bivšim korisnicima Svratišta nakon što napune 16 godina i predstavlja svojevrsnu priliku za dodatnu edukaciju, sticanje novih veština i mogućnost formalnog zapošljavanja. Pre svega, to je još jedna sigurna lokacija za decu koja žive i rade na ulici.\n„Mnogo nam je drago što ovom umetničkom akcijom možemo da doprinesemo divnoj, plemenitoj priči koju čine Svratište i Šesnaest. Voleli bismo da nastavimo da radimo sa decom i mladima koji su oko njih okupljeni i još više im približimo umetničke prakse na ulici. Tako da će ovo biti samo prva u nizu sličnih akcija“, poručuju iz organizacije „Street Smart“.\nOslikavanje kafe-bara „16“ podržala je „Roma Company“. „Roma“ se zalaže za održivo poslovanje i nastoji da pomogne zajednici, i kao takva, prepoznala je važnost događaja i donacijom materijala doprinela ovoj umetničkoj i humanoj akciji.\nBONUS VIDEO: Irina Karamarković na Beogradskom džez festivalu - Gusta mi magla padnala\nUlična umetnostSvratišteStreet Smart KolektivCetinjskaCash\nJEZIVI SNIMCI GOLE DECE KOJA IMAJU ODNOSE: Tužilaštvo pokrenulo postupak u slučaju "Balkanska sobica" na Telegramu


Isko - Blic Sport\nRASPRODAJA U REALU! Zidan već nalepio cenu od 70 miliona evra na SUPERSTARA koji se njemu nigde ne uklapa!\nPovratkom Zinedina Zidana u Real Madrid jedan igrač je posebno pao u drugi plan.\nZIDANOV DOLAZAK JE SVE PROMENIO Isko više ne razmišlja o odlasku iz Reala\nFudbaler Reala Isko istakao je da nema želju za transferom u letnjem prelaznom roku i tako poslao poruku klubu da želi da ostane na "Santjago Bernabeuu", piše španska Marka.\nBarselona ne planira povratak brazilskog fudbalera iz Pari Sen Žermena Nejmara, ali je zato na listi želja Isko Alarkon iz rivalskog Real Madrida, izjavio je predsednik kluba Đozep Marija Bertomeu.\nFudbaler Real Madrida Isko Alarcon uspešno je operisan posle zapaljenja slepog creva, saopštio je šampion Evrope.\nFudbaler Real Madrida Isko prebačen je u bolnicu zbog zapaljenja slepog creva i biće hitno operisan, saopštio je šampion Evrope.\nFudbaleri Reala su lako pobedili Romu na svom terenu sa 3:0 u prvom kolu grupe G Lige šampiona i tako su pokazali da će biti glavni favoriti za osvajanje elitnog takmičenja, kao i da mogu da igraju bez Kristijana Ronalda.\nZaludeo je Španiju majstorijama, kapiten mu ljubi kopačku, a NEMA MESTA U REALU /VIDEO/\nAko je neko jedan od najboljih fudbalera Španije, logično je da bude igrač Reala ili Barselone. Ipak, Iskov slučaj je malo specifičan. Jeste jedan od najboljih u taboru "crvene furije", jeste član madridskog tima, ali kao da u njemu nema mesta za vihornog vezistu.


Zvezda sigurna protiv Mornara | Double - Double\nZvezda sigurna protiv Mornara\nOctober 1, 2017 Miroslav Dragoljević\tLeave a comment\nRenovirani tim Crvene zvezde je ostvario trijumf na startu sezone protiv Mornara. Novi igrači, novi trener, ali ambicije su ostale iste.\nIako se na početku susreta video određeni grč u napadu aktuelnog šampiona ABA lige, Zvezda je bila sve bolja kako je utakmica odmicala i tako stavila do znanja svima da je sa pravom prvi favorit za odbranu naslova u ovom takmičenju. Matijas Lesor je već u prvoj četvrtini pokazao da će biti veliko pojačanje u reketu “Crveno-belih”, dok je Milko Bjelica potvrdio vrlo dobru formu iz pripremnog perioda. Goste je u prvoj četvrtini rezultatski održavao njihov centar Karviar Šepard, a rezultat je nakon deset minuta košarke bio 19:12. Napadački arsenal domaćih je došao do izražaja u drugoj deonici, a da Nemanja Vranješ i već pomenuti Šepard nisu bili šuterski raspoloženi u tom intervalu, razlika bi sigurno bila i veća od 17 poena prednosti za Zvezdu na poluvremenu(47:30).\nU trećoj četvrtini je kreator poena za Zvezdu uglavnom bio Tejlor Ročesti koji se u dosta boljem svetlu predstavio domaćoj publici nego Džejms Feldin koji je svoje prve poene upisao tek u poslednjem periodu igre. Izabranici Dušana Alimpijevića su imali maksimalnih +22(66:44) sredinom treće deonice nakon pogođenih slobodnih bacanja Marka Kešelja. Do kraja, domaći su održavali visoku prednost, a konačan rezultat je bio 88:77.\nCrvena zvezda je pokazala kvalitet, pre svega u odbrani i stavila do znanja svima da je prvi favorit za naslov u ABA ligi i pored velikih promena u timu. Sigurno je da će biti uspona i padova kako sezona bude odmicala, ali za Zvezdu je uostalom najbitnije u ovoj tranzicionoj godini da budu u pravoj formi u drugom delu sezone kada se budu delili trofeji, a među njima i onaj najvažniji u ABA ligi koji bi trebao garantovati mesto u Evroligi i naredne sezone. Sa druge strane, Mornar će bodove tražiti uglavnom na svom parketu, a prvu šansu za to će imati u sredu kada će ugostiti Partizan u Baru. Zvezda u drugom kolu dočekuje Mega Bemaks u svojoj dvorani, a meč je na rasporedu takođe u sredu.\nCRVENA ZVEZDA – MORNAR 88:77 (19:12, 28:18, 23:20, 18:27)\nCrvena zvezda: Kešelj 4, Radičević 7, Dangubić 7, Davidovac 0, Lazarević 2, Antić 0, Feldin 4, Janković 2, Ročesti 17, Lesor 22, Jovanović 8, Bjelica 15\nMornar: Hadžibegović 0, Ćalić 0, Mićović 10, Nidam 17, Mijović 0, Pavić 3, Šepard 12, Mugoša 0, Rejli-Ros 21, Vranješ 9, Bakić 3, Luković 2\ntagged with ABA liga, Crvena Zvezda, Lesor, Mornar


Naslovna/Politika/Slaviša Janković predsjednik Gradskog odbora Trebinje\nSlaviša Janković izabran je večeras za predsjednika Gradskog odbora Demokratskog saveza (DEMOS) u Trebinju.\nJanković je istakao da je DEMOS politička stranka koja je bila i biće značajan politički faktor u budućem političkom životu Trebinja i Republike Srpske.\nOn je istakao da je ova stranka sa lokalnom vlašću u Trebinju započela pregovore o pozicioniranju svojih kandidata.\n“Na proteklim izborima podržali smo koalicione partnere i kandidata za gradonačelnika Mirka Ćurića, pregovori su u toku i očekujemo poziv za konačan dogovor”, naveo je Janković.\nOsnivačkoj skupštini Gradskog odbora DEMOS-a prisustvovali su potpredsjednici stranke Spomenko Stojanović i Spomenka Stevanović, kao i tehnički sekretar SNSD-a Dragoslav Banjak.\nDEMOS pregovori SNSD SRNA Trebinje\nVišković zove i Čubrilovića: Mandatar planira da konsultuje i drugu struju DNS


Sanacija rečnih korita u planu od 2014.godine - SandzakHaber.Net , Sandžačke Internet Novine !\nNaslovna Sandžak Novi Pazar Sanacija rečnih korita u planu od 2014.godine\nSanacija rečnih korita u planu od 2014.godine\nOd HaberNews - 5. Decembra 2013. 0 55 Podeli na Fejsbuku\ntweet Novi Pazar – Sastanak predstavnika gradske vlasti sa čelnicima „Srbijavode“, održan je u Novom Pazaru, kao deo plana sinhronizacije u sektoru odbrane od poplava na nivou Republike, i da bi se preciznije odredile preventivne aktivnosti u cilju minimalizacije eventualnih posledica od novih izlivanja reka. Dragoljub Miljojković direktor Vodoprivrednog centra Morava, rekao je da, kada je o odbranama od poplava reč, subjekti na svim nivoima moraju delovati jedinstveno. „Odbrana od polava je kompleksan i odgovoran posao, koji iziskuje učešće odgovornih ljudi. Težimo da napravimo planove koji korespondiraju evropskim standardima u ovoj oblasti“. On je rekao da su poteškoće brojne, te da „u zemlji generalno nema sluha za tretiranje pitanja odbrane od poplava. Kao jedan od najvećih problema Miljojković je naveo nedostatak finansijskih sredstava, naglasivši ipak da sanacija korita reka u Novom Pazaru jeste predviđena budžetom „Srbijavoda“. Sastanku su , prema rečima pomoćnika gradonačelnika Fevzije Murića, prethodili razgovori u Nišu i Beogradu kojima su takođe usaglašeni neki koraci na ovom polju. „Reke Raška i Jošanica dobile su svoja korita pre tridesetak godina, otkada ništa značajnije na tom terenu nije napravljeno. Prethodna izlivanja su učinila svoje i neophodna je sanacija tih korita, što je jedan od razloga ovog sastanka. Nadam se da ćemo zajednički doprineti donošenju kvalitetnih predloga, a dobra vest je da pored finansijskog, „Srbijavode“ ima i jasan akcioni plan rešavanja problema, za čiju realizaciju je potebna podrška lokalne samouprave“. Ozbiljnije izlivanje reka Raške, Jošanice i Ljudske dogodilo se poslednji put u martu ove godine, kada je došlo do značajnih oštećenja rečnih korita, a nivo ovode je naneo štetu i jednom broju domaćinstava u naseljima pored reka.\ntweet Prethodni tekstOrkan iznad severne Nemačke, nevreme pogađa EvropuSledeći tekstDezerteri iz Sirije neće doći u Sandžak zbog straha od mudžahida HaberNews\tPOVEZANE OBJAVEVIŠE OD AUTORA


Boban Jevtić, direktor Filmskog centra Srbije, o podršci filmu "Mezimica" - VICE\nBoban Jevtić, direktor Filmskog centra Srbije, o podršci filmu "Mezimica"\n"Moj stav koji sam izneo već više puta je jasan, projekat filma "Mezimica" nema u sebi "antisrpskih" elemenata, šta god to značilo."\n25 Septembar 2018, 9:01am\nFilmu "Mezimica", režisera Nemanje Ćipranića, po scenariju Dimitrija Vojnova, kako stvari stoje definitivno je odzvonilo, uprkos apelima na Tviteru da se obezbedi crowdfunding putem Kickstartera, koji su realistični otprilike koliko i dijalozi u "Nemanjićima".\nJedino što sigurno znamo o razlozima zbog kojih je produkcija stopirana jeste da Filmski Centar Srbije neće pružiti, prethodno odobrenu, finansijsku podršku filmu. I tu otprilike prestaju činjenice, i počinju saopštenja za štampu, Fejsbuk postovi i tvitovi, i intervjui umešanih koji nam otkrivaju razne detalje i stavove, ali nam ne pomažu preterano u tome da dobijemo precizan odgovor na ključno pitanje: zašto i kako je tačno nastao problem oko „Mezimice“ u Filmskom centru Srbije?\nMišljenje scenariste, Dimitrija Vojnova, jeste da je ovo zabrana koju su nametnule vlasti i u tome vidi nastavak nekakve političke-PR igre u kojoj bi se vlast oprala od nezgodne državne podrške filmu "Teret", Ognjena Glavnića (u kojem se zaplet vrti oko užasnog zločina nad Albancima i leševa koji su u hladnjačama transportovani i sakrivani po Srbiji) tako što će proglasiti "Mezimicu" za antisrpski film, zato što se u njemu pojavljuju trgovci ljudima i organima koji su, zamisli to, srpske nacionalnosti.\nAli, "Mezimica", makar sudeći prema scenariju koji je Vojinov sam okačio na internet, ni u kom slučaju ne liči na "Teret". Ako išta, najviše liči na "Taken", sa Lijamom Nisonom. Razlog da ga neko kao takvog tumači je još čudniji ako uzmemo u obzir tvrdnju Vojnova da scenario koji je okačio nije finalni, nego da je i on menjan bez njegove saglasnosti, tako da negativci u filmu budu Albanci.\nŠta je onda bio razlog zbog kojega je FCS rešio da uskrati podršku filmu? U nadi da ćemo dobiti neki konkretniji odgovor, razgovarali smo sa direktorom FCS-a, Bobanom Jevtićem.\nVICE: Film "Mezimica" je dobio podršku FCS u kategoriji sufinansiranja proizvodnje domaćih dugometražnih igranih filmova. Koji su najvažniji kriterijumi da film dobije tu podršku?\nBoban Jevtić: Kriterijumi su određeni zakonom o kinematografiji i podrazumevaju opšte kategorije kao što su originalnosti i kvaliteta scenarija, rediteljske vizije, izvodljivost projekta, predviđanja uspeha filma u svetu itd.\nDa li film koji se bavi "nacionalnim" temama (ratovi, stradanja Srba, istorijske teme) ima određene prednosti na konkursu? To jest, da li FCS podržava dobre filmove ili vidi kao svoju misiju to da podrži dobre "srpske" filmove?\nPostoje tri konkursa za sufinasiranje celovečernjeg igranog filma, jedan, kako ga mi zovemo "glavni", i dva odvojena koji u prvi plan stavljaju repertoarske kvalitete filma (ideja je da se pomoću ovog konkursa pomogne vraćanje publike u bioskope i ojača tržište) i konkurs na nacionalne teme. Misija Filmskog centra Srbije jeste, između ostalog, da podrži dobre filmove, bez obzira na temu kojim se bave. S obzirom da smo primetili da filmovi sa nacionalnim temama, nemaju uspeh na konkursima a imaju kod publike, a po ideji Ministarstva kulture i informisanja, doneli smo odluku da raspišemo i sprovedemo poseban konkurs samo i isključivo za filmove sa nacionalnim temama. Ukratko, Filmski centar Srbije se trudi da podržava kvalitetne, ili kako vi kažete dobre filmove, a između ostalih i kvalitetne filmove sa nacionalnom temom.\nDimitrije Vojnov tvrdi da je njegov izvorni scenario – u kome su deo lanca trgovine ljudima zaista bili srpski policajci i hirurg – izmenjen, tako da su sada u scenariju ti negativci Albanci. Ko je tražio te izmene, FCS ili neko drugi?\nDimitrije Vojnov je 11. juna 2018. poslao dopis Filmskom centru Srbije da ima saznanja da je njegov scenario promenjen bez njegovog znanja, sa upitom koje su njegove pravne mogućnosti kako bi zaštitio svoja autorska prava i dostojanstvo. Tada je FCS po prvi put saznao o promenama u scenariju iako je producent prema odredbama ugovora bio dužan da za odstupanje od scenarija traži prethodnu saglasnost Filmskog centra Srbije.\nAko je scenario izmenjen, zašto ga je onda UO FCS okarakterisao kao film koji ruži ugled Srbije u svetu? Koju verziju scenarija je UO FCS u obzir prilikom te procene?\nUpravni odbor FCS-a je izdao zvanično saopštenje medijima da se o projektu za film "Mezimica" nije raspravljalo na sednici od 20. septembra, kao i da nikakva odluka UO tim povodom nije doneta. Ugovor je sporazumno raskinut pre te sednice.\nDa li se slažete s procenom UO FCS o tome da bi "Snimanje ovakvog filma skrenulo pažnju sa teme Žute kuće i osnivanja Specijalnog suda na KiM nad Srbima“, kako je navedeno u Saopštenju UO FCS?\nTakvu procenu nisam čuo ni na jednom sastanku Upravnog odbora, a bio sam prisutan na svima. Moj stav koji sam izneo već više puta je jasan, projekat filma "Mezimica" nema u sebi "antisrpskih" elemenata, šta god to značilo. Reč je o žanr filmu, i svako upisivanje političkog konteksta u matricu koja funkcioniše po principu "dobri-loši momci" je krajnje nategnuto. Taj film bi mogao da se događa bilo gde.\nU novom saopštenju UO FCS od 23. 9: "Jedina istina koja se u zvaničnim dokumentima može dokazati, za razliku od mnoštva izmišljotina koje su izrečene je da Upravni odbor FCS nije doneo nijednu odluku koja se tiče filma Mezimica.“ U istom saopštenju se navodi da je ugovor sporazumno raskinut, s obzirom na to da da "ne postoje uslovi u kojima je moguće nastaviti rad na ovom projektu". Koji su to uslovi koji ne postoje da bi se nastavila saradnja – da li samo to što film "ruži ugled Srbije u svetu" ili je u pitanju još nešto?\nProducent filma koji je podržan na konkursu zaključuje ugovor sa Filmskim centrom Srbije. Na osnovu odredbi ugovora, producent preuzima određene obaveze, koje se pre svega tiču toga da projekat realizuju na način i u roku koji je naveden u konkursnoj prijavi. Za svako odstupanje, producent je dužan da traži prethodnu saglasnost Filmskog centra Srbije. Ugovor između FCS-a i producenta o sufinansiranju projekta “Mezimica” sporazumno je raskinut zbog procene da ne postoje uslovi da se film realizuje u skladu sa odredbama ugovora, kao i zbog tabloidne hajke na "Mezimicu" koja je kulminirala nedavnim upadom članova Udruženja kidnapovanih i nestalih Srba sa Kosova 1998 – 1999 -2000 u prostorije FCS-a.\nkonkursi za finansiranje filmova


Banke u Sloveniji lani zaradile 450 mil eura - Biznis Info\nBanke u Sloveniji lani zaradile 450 mil eura\nBy BiznisInfo on\t 17/02/2021 Banke\nProšle godine bankarski sistem u Sloveniji ostvario je dobit od 450 miliona eura poslije oporezivanja, što je za 15,1 posto manje u odnosu na prethodnu godinu, pokazuju podaci Banke Slovenije.\nKako ističu u slovenčkoj centralnoj banci, relativno povoljni rezultati poslovanja ostvareni su i zbog spajanja Nove KBM i Abanke, jer bi bez tog efekta dobit bila manja za više od polovine, prenosi seebiz.eu.\nUkupan bilans bankarskog sektora u Sloveniji u 2020. godini porastao je za više od 8 posto (za 3,4 milijarde eura) na 44,65 milijardi eura. Kako se ističe, depoziti nebankarskog sektora i dalje su glavni faktor povećanja ukupne aktive.\nDepoziti domaćinstava, koji čine dvije trećine svih depozita u nebankarskom sektoru, porasli su prošle godine za više od deset posto, sa 20,3 na 22,4 milijarde eura.\nU decembru se nastavio rast depozita po viđenju nebankarskog sektora, dok su sa druge strane padali krediti preduzećima, a i potrošački krediti su nastavili svoj pad.\nRast kredita preduzećima u Sloveniji negativan je od avgusta prošle godine i dostigao je u decembru pad od – 1,4 posto na godišnjem nivou. Tome je najveći doprinos dao decembarski pad obima kredita za 186 miliona eura.\nRast kredita stanovništvu usporio je pred kraj prošle godine i dostigao je u decembru samo 0,1 odsto na godišnjem nivou. Tome je posebno doprinio međugodišnji pad obima potrošačkih kredita (od – 7,8 posto), koji se poklopio sa ekonomskom neizvjesnošću i pogoršanjem epidemiološke situacije krajem prošle godine.\nBanka Slovenije ipak naglašava da bankarski sektor i dalje održava dobru poziciju kapitala i likvidnosti, prenio je biznis.rs.


Srbija je prijatelj BiH, poručio je predsjednik Srbije Aleksadar Vučić u Sarajevu, nakon susreta s članovima Predsjedništva BiH. Razgovarali su o granicama, uklanjanju carinskih barijera, te infrastrukturnim projektima. Također je iznesena i namjera da Srbija i BiH zajednički djeluju na nekim poljima, te da zajedno s ostalim zemljama Balkana naprave regionalnu ekonomsku zonu kako bi bili značajan partner EU. Vučić će se u petak susresti i s članovima Vijeća ministara BiH s kojima će također razgovarati o ovim pitanjima.\nMnogi ne veruju, ali Bosna i Hercegovina u Srbiji ima pravog i iskrenog prijatelja što će se pokazati u narednim godinama i desetljećima, poručio je na početku svog obraćanja predsjednik Srbije Aleksandar Vučić. Uz poštivanje teritorijalnog integriteta BiH, Vučić navodi kako će Srbija raditi i na rješavanju brojnih otvorenih pitanja, a ponajprije onih koja vode ka zajedničkom napretku, počevši od dogovora o granici.\nRazgovori o infrastrukturnim projektima i rješavanju problema granice: Delegacije Srbije i BiH u Sarajevu\n"Konkretno, završavamo formiranje i Komisije za granicu. Dramatično ćemo ubrzati razgovore oko uspostavljanje konačne granice. Danas je rešeno 97 posto granice, a blizu smo da pronađemo rešenja za tih tri posto. To bi bio izvanredan signal za region, za BiH i pokazatelj kakve su namere Srbije i da pokažemo da smo u stanju dogovarati se. Tu je potopljeno zemljište iz ranijeg perioda. Formirat ćemo delegacije koje će razgovarati oko poravnanja i da to zauvek skinemo s dnevnog reda", rekao je Vučić.\nBiH i Srbija mogu zajednički raditi na brojnim poljima uključujući i neke diplomatske akcije, ali i riješiti goruća pitanja, naglasio je član Predsjedništva BiH Dragan Čović. Do kraja godine očekuje se rješavanje pitanja carinskih barijera, što će pomoći privrednoj saradnji.\n(Snimak pres-konferencije Čovića i Vučića)\nPrimaran interes BiH, ali ne može biti samo jedne strane, je liberalizirati taj tok roba, olakšati biznismenima i s jedne i s druge strane, pri tome naravno uvažavajući i sigurnosne i sve druge standarde. Da tu nemaju više zapreka. Vjerujem da je to sada isključivo da vidimo koliko smo spremni ići ka rješavanju tih problema u budućnosti,.“\nUpravo na polju privredne saradnje zemlje zapadnog Balkana bi trebale da se što bolje organiziraju, poručio je Vučić, te naglasio kako je vrijeme za uklanjanje barijera koje sprječavaju privrednike da normalno rade. Milijarda i po maraka trgovinske razmjene čini ove zemlje najvažnijim ekonomskim partnerima u regionu, naglasio je Vučić.\n„Mi smo spremni da o tome razgovaramo. Svaka vrsta uklanjanja barijera o kojima smo mi spremni da formiramo te delegacije, s naše strane bi je vodio Rasim Ljajić, dakle za uklanjanje barijera, za uklanjanje svih procesnih problema koji postoje, jer na hrani, na poljoprivrednim proizvodima uštedeli bismo između sedam i deset posto sa manje čekanja na granicama.“\nOsvrnuli su se i na pitanja gradnje autoputa Sarajevo-Beograd što je sa srbijanske strane riješeno pitanje, no BiH još ne zna koju će trasu izabrati. Pored toga, rečeno je i kako će Srbija ozbiljno predstaviti svoje sposobnosti u oblasti privrede i turizma u aprilu na mostarskom sajmu, a kako bi se još bolje povezali privrednici. Kada je riječ o napadu na Aleksandra Vučića u Srebrenici, predsjedavajući Čović ocijenio je kako je to šamar za BiH.\n„Desilo se što se desilo, vrijeme je prošlo i sada ostaje jedna velika obveza i pljuska sustavima u BiH koji nisu u stanju trasparentno riješiti pitanje onoga što se dogodilo u Srebrenici“, rekao je Čović.\nSrebrenica: Incident sa Vučićem\nVučić je nakon sastanka posjetio Sabornu crjkvu u Sarajevu, u pratnji člana Predsjedništva BiH iz redova srpskog naroda Mladena Ivanića.\n"U pozitivnom ambijentu je prošla današnja poseta. Puno konkretnih stvari je otvoreno, a neke su praktično i dogovorene. Ako bude razumnog pristupa Srbija će ići i sa naknadom za potopljeno zemljište, tu je i pitanje stare devizne štednje, a želja je da se ubrzaju prelasci granica, odnosno da roba ne čeka na granicama", rekao je Ivanić novinarima i dodao da se razgovori o razgraničenju BiH i Srbije konačno vode posle 15 godina.\n"Bilo bi sjajno kada bi otvorili tu priču. I Brisel bi time bio zadovoljan", istakao je Ivanić.\nDelegacije nastavljaju susrete i sutra (petak, 8.9.) sa članovima Vijeća ministara BiH s kojima će se susresti ui resorni ministri Srbije kako bi se što više upoznali s predstojećim projektima.\nU delegaciji koja je dočekala Vučića bili su i članovi Predsjedništva BiH Mladen Ivanić i Bakir Izetbegović, te ministar vanjskih poslova u Vijeću ministara BiH Igor Crnadak.\nPročitajte: Oči u oči sa Sarajevom


Prihodi od indirektnih poreza u prva četri mjeseca 2020. godine iznosili su 2 milijarde i 393 miliona KM i manji su za 97 miliona KM ili 3,89% u odnosu na isti period 2019. godine kada su iznosili 2 milijarde i 490 miliona KM.\nNakon što je UIO u prva četiri mjeseca 2020. godine izvršila povrat PDV-a privrednoj zajednici u BiH u iznosu od 429 miliona KM, neto prikupljeni prihodi koji su otišli u raspodjelu korisnicima, a to su država, entiteti i Brčko distrikt, iznosili su 1 milijardu i 964 miliona KM i manji su za 55 miliona KM u odnosu na prihode koje su sa Jedinstvenog računa korisnici dobili u istom periodu 2019. godine.\nPRIHODI PRIKUPLJENI U APRILU 2020.\nZaključno sa mjesecom martom 2020. godine prihodi od indirektnih poreza bilježili su rast, ali zbog smnjene ekonomske aktivnosti uzrokovane virusom COVID 19 zabilježen je pad prihoda od 23 % posto u mjesecu aprilu 2020. godine, kad je prikupljeno 511 miliona KM indirektnih poreza, što je za 156 miliona KM manje u odnosu na april 2019. godine.\nRASPODJELA PRIHODA ZA PERIOD JANUAR-APRIL 2020. GODINE\nZa finansiranje državnih institucija u prva četri mjeseca 2020. godine raspoređen je iznos od 246 miliona KM. Federaciji BiH ukupno je raspoređeno 1 milijardu i 88 miliona KM, Republici Srpskoj 556 miliona KM, a Brčko distriktu 59 miliona KM.\nU tablici ispod dajemo prikaz ukupno raspoređenih sredstava entitetima i Distriktu Brčko BiH sa pripadajućim vanjskim dugom za prva četri mjeseca 2020. godine u poređenju sa istim periodom prošle godine. Svi iznosi su iskazani u milionima KM.\nPored raspoređenih prihoda u tabeli iznad, a po osnovu posebne cestarine za izgradnju autocesta i izgradnju i rekonstrukciju drugih cesta (0,25 KM), Federacija BiH je dobila dodatnih 66,1 milion KM, Republika Srpska 43,7 miliona KM i Distrikt Brčko 2,2 milion KM. Razlika predstavlja rezervu na posebnom računu za cestarinu u iznosu od 0,25 KM.


Srbija će nastaviti da pomaže Srbe u Mostaru - Top Portal\nNaslovnica Vijesti BiH Srbija će nastaviti da pomaže Srbe u Mostaru\nPredsjednica Vlade Republike Srbije Ana Brnabić sastala se danas sa predstavnicima srpskog udruženja ”Prosvjeta” iz Mostara, koje je osnovano 1902. godine i bavi se kulturnim, prosvetnim, ekonomskim i naučno-istraživačkim radom u cilju čuvanja svih vrijednosti srpske kulture i istorije, saopšteno je iz Vlade Republike Srbije.\nSastanku su prisustvovali predsednica Upravnog odbora udruženja SPKD „Prosvjeta“ Sanja Bjelica Šagovnović i sveštenik Radivoje Krulj, starješina Saborne crkve i Arhijerejski zamjenik episkopa Zahumsko-hercegovačkog.\nBrnabić je na početku sastanka čestitala predstavnicima Srba u Mostaru na dobrim rezultatima na lokalnim izborima prethodnog vikenda i izrazila zadovoljstvo time što će Srbi prvi put nakon 1990. godine imati svoje predstavnike u političkom životu u ovom gradu.\nPredstavnici udruženja ”Prosvjeta” istakli su da je Republika Srbija u proteklom periodu pomogla mnogo konkretnih projekata koji su bili od velikog značaja za ovu lokalnu zajednicu.\nIz Vlade Srbije podsjećaju da su neki od projekata koje je Vlada Srbije finansirala rasvjeta i asfaltiranje puta u selu Potoci gdje je nastanjen veliki broj srpskog stanovništva, obnova Prosvjetine škole srpskog jezika i kulture kao i organizacija kulturno umetničkih manifestacija od kojih su najznačajnije čuvene Šantićeve večeri poezije.\n“Kao jedan od najznačajnijih projekata prepoznata je Saborna crkva u Mostaru, koja je do izgradnje Hrama Svetog Save bila najveći pravoslavni hram na Balkanu. Kako je ova crkva u ratu porušena do temelja, njena obnova započela je 2010. godine a Republika Srbija je najveći donator”, saopšteno je iz Vlade.\nDogovoreno je da će Vlada Srbije i u budućnosti nastaviti da podržava obnovu Saborne crkve koja ima veliki značaj za srpski narod ne samo u Mostaru, već u čitavoj Bosni i Hercegovini.\nPredvednici Vlade upućen je poziv da u najskorijoj budućnosti posjeti Mostar i srpsko udruženje „Prosvjeta“, što je ona sa zadovoljstvom prihvatila.\nDelegaciju je ugostio i razgovorma u Vladi prisustvovao predsjednik Odbora za dijasporu i Srbe u regionu i narodni poslanik Milimir Vujadinović.\nPrethodni članakVlada HNK utvrdila Prijedlog Budžeta za 2021. godinu\nNaredni članakMigranti pretukli i opljačkali mladića u Banjaluci


Venera u škorpiji – značenje\nOd davnina je poznato da je Venera ime za rimsku boginju ljubavi, te nije ni malo slučajno što je u astrologiji ova planeta vezana za emocije i nazvana „ženskom planetom“, te se pre svega njen uticaj ogleda u aspektu potomstva, ljubavi, plodnosti, ali i nekigh uopšteno lepih dešavanja u životu.\nVenera na sanskritu ima naziv šukra, njena strana sveta jeste jugo-istok, srećan dan osoba kojima je ova planeta dominantna je petak, dragi kamen koji pripada ovoj planetiu je dijamant, a Venera je vladajuća planeta za znak bika i vage.\nKada planeta Venera jeste u nekim određenim znacima Zodijaka u takozvanom anterogradnom, odnosno dobrom ili povoljnom položaju i aspektu, ona daje osobine kakve su – humanost, dobrodušnost, ljubaznost, unutrašnja snaga i dobrota, spopljašnja lepota, pažljivost, inteligencija, stabilnost u porodici i braku, komfor, lepa budućnost, kreativnost i smisao za estetiku.\nSa druge strane, kada se planeta Venera nađe u nekom nepovoljnom, odnosno retrogradnom ili lošem aspektu u određenim Zodijačkim kombinacijama, ona ima uticaja na ispoljavanje osobina kakve su – lenjost, ekscentričnost, pretvornost, dvoličnost, neodgovornost, hladnoća u ponašanju, emotivna nestabilnost.\nMuškarci sa Venerom u škorpiji – osnovne odlike i karakteristike životnih aspekata\nKada su u pitanju muškarci sa Venerom u škorpiji, njihove osnovne odlike jesu potreba da osete u svekom spektu zadovoljstvo i ispunjenje, da podele strastvenost koju poseduju, jer samo na takav način realno i mogu da funkcionišu.\nOsobe ove astralne kombinacije, vole opasnost i uzbuđenje, jer su veoma strastvene i nesputane u svakom smislu, pa vole da probaju sve novo, ne boje se rizika ili osuda okoline, jer su pre svega važni sami sebi i sebi i jesu glavni sudija.\nMuškarci sa Venerom u škorpiji, pravi su zavodnici i svesni su sebe i svojih kvaliteta, ali mane ne prihvataju, i temperamentni su i uvek odlučni, ne žele da se strpe ni trenutak kada nešto žele da ostvare.\nOpšte karakteristike muškarca sa Venerom u škorpiji\nMuškarci sa Venerom u škorpiji, opšte je poznatop jesu pravi šarmeri, muževni osvajači, koji pogledom i bez reči mogu da zavedu svaku ženu koja im se dopadne, ali je problem u tome što oni najviše vole one neosvojive i nedostižne, jer im je izazov u krvi.\nOsobe ove astralne kombinacije, u sebi imaju dozu tajanstvenosti i mistike, pa ih to čini posebno zanimljivim i poželjnim, te oni ne mogu imati ženske prijateljice, pošto na njih svako olako „pada“, a ni oni sami ne umeju da obuzdaju svoje strasti i nagone, i spadaju među najbolje ljubavnike po Zodijaku.\nMuškarci sa Venerom u škorpiji, po pravilu su u svemu u životu neumereni, rasipaju i energiju, i u svemu preteruju, ali generalno je to posledica njihove prenaglašene čulne energije, i oni protiv toga ne mogu ništa.\nPrijateljima su muškarci sa Venerom u škorpiji odani i uvek podrška i oslonac, imaju sklonost da sve kažu i otvoreno i direktno, te su puni i razumevanja i umeju da pruže zaštitu kada im je neko zatraži.\nNekada muškarci sa Venerom u škorpiji ne umeju da se iskontrolišu, pa su preterano ljubomorni i posesivni, dok su u poslu često osvetoljubivi i ne umeju da oproste kada im neko učini nepravdu.\nPoznato je i to da je u lošem aspektu Venere u ovom znaku, muškarcima svojstveno da budu i podmukli i nemoralni, i da ne biraju način da ostvare želje i ambicije, pa i da sebi podrede sve ljude oko sebe, ali i da se nekada kada im sve to dosadi, oni lako povuku uz sebe i postanu pravi usamljenici.\nMuškarci sa Venerom u škorpiji – ljubavni aspekt\nKako je napred i navedeno, muškarci sa Venerom u škorpiji su pravi osvajači, ne podnose neuspehe kada je ljubav u pitanju, veoima su strastveni i direktni, vole uzbuđenja i neke tajne romanse.\nMuškarci sa Venerom u škorpiji, umeju da sasvim zalude partnerke i da ih opiju jakim čulnim zadovoljstvima, ali i da se oni sami prepuste strastuima kada se u nekoga iskreno zaljube i požele da se porepuste ozbiljnoj vezi.\nKako je osoba ove astralne kombinacije vrlo otvorena i strastvena, ne voli žene koje nisu slične njemu i koje su lako osvojive, već mu je izazov da nađe one sebio ravne, oko kojih će da se pomuči, ali koje su jednako temperamentne, nesputane, spremne na neke nove rizike i izazove,m na užibvanja i na kršenje normi i poravila.\nMuškarci sa Venerom u škorpiji, vole žene koje su lepe i negovane, ali koje su i oličenje prave one ženstvenosti u smislu tipa građe, izraženih ženskih atributa, dok intelektu pridaju manje značaja, ali to ne znači da vole osobe koje su površne ili plitke, već da jednostavno pri izboru dominira spoljni izgled u odnosu na sam karakter.\nMuškarci sa Venerom u škorpiji – poslovni aspekt\nKada je u pitanju posao, muškarci sa Venerom u škorpiji veoma su vredni i direktni u ostvarivanju svojih namera ui planova, pa se trude da sarađuju sa timom, m,ada radije ipak sve obaveze odrade samo, jer ne veruju svakome baš u potpunosti.\nKako je ranije i navedeno, osobe ove astralne kombinacije, sklone su da se služe svim sredstvima da ostvare svoje ciljeve, pa je važno da im se nikako neko ne zameri, jer će podlo i vrlo pokvareno da ga sasvim unište i da ga izmanipulišu.\nMuškarci sa Venerom u škorpiji ne vole kada im se bilo ko suprotstavlja ili im pravi smetnju u radu, ne vole sukob mišljenja jer su oni uvek u pravu i dominantni su, pa je lako da im se svako zameri, i onda oni ne praštaju, a posebno su osetljivi na izdaju od strane prijatelja i ljudi kojima veruju, i vrlo su spremni da se osvete i to ne kriju.\nOsobe ove astralne kombinacije, vole novac jer ga poistovećuju sa sigurnoišću, ali ne vole da se preterano trude sda ga sami steknu, te ga obično dobijaju ili preko nečijih tuđih zasluga, putem nasledstva, igara na sreću, ali najzad oni novca uvek imaju, i vole da ga troše.\nMuškarci sa Venerom u škorpiji – zdravstveni aspekt\nKada je u pitanju zdravstveni aspekt, muškarci sa Venerom u škorpiji najšeće imaju probleme sa bolestima kože ili sa nekim disfunkcijama reproduktivnih organa, što je njima veoma teško baš u psihičkom smislu, jer im je ta neka čulnost i seksualnost sve ono što smatraju najvažnijim u sebi.\nŽene sa Venerom u škorpiji – osnovne odlike i karakteristike životnih aspekata\nKaže se često da je kod žena ove astralne kombinacije, planeta Venera uvek u „egzilu“ odnosno sasvim je u pogrešnom položaju i stalno donosi loše aspekte praktično u svim astralnim kućama i u svim životnim aspektima.\nNaime, žene sa Venerom u škorpiji jesu veoma harizmatične, lepe, strastvene i energične žene, odnosno za sve su sposobne, ali se smatraju i lukavim i pretvornim, lažljivicama i osobama koje su slatkorečive i koje sve dobijaju bez i malo srama i truda.\nSmatra se da su žene sa Venerom u škorpiji veoma provokativne i ne odstupaju od nekih svojih stavova, pa su i vrlo napadne i umeju da privuku sebi i sreću, ali i bol i tugu, jer ne umeju da balansiraju svojim potrebama da uvek i dobiju sve i da sve uzmu samo za sebe.\nOpšte karakteristike žena sa Venerom u škorpiji\nKarakterne osobine osoba koje su u horoskopu žene sa Venerom u škorpiji, vrlo su izmešane, ali su predominantne mane nad vrlinama, i mada su ove osobe toga svesne, one u tome nikako ni ne vide problem ni potrebu da sebe promene.\nŽene sa Venerom u škorpiji, imaju sklonost vda zavode partnere kako bi u njima pronašle i jednu materijalnu sigurnost i finansijski sebe obezbedile, pa ne tako retko koriste svoju moć i izgled i osobine zavodnice, da privuku one koji im mogu bioti od koristi, bez nužne potrebe da se stvarno u njih zaljube.\nU međuljudskim odnosima, žene sa Venerom u škorpiji vrlo su proračunate, umeju i ne stide se da koriste druge kako bi ostvarile svoje ciljeve, ali one same ne podnose nikakav vid laži, kao ni manipulacije ili izdaje, i vrlo su osvetnički nastrojene i nemaju mira dok svoj gnev ne ispolje na onome ko ih je uvredio.\nŽene sa Venerom u škorpiji – ljubavni aspekt\nU ljubavi su žene sa Venerom u škorpiji, zavodnice i kokete, proračunate i veoma svesne svojih kvaliteta i sposobnosti, pa ne prezaju da zavedu one koji su od njih karakterno slabiji, ali koji im mogu dati moć i stabilnost i biti im oslonac kroz život.\nŽene sa Venerom u škorpiji, uživaju u avanturama i strastima, ali kada im partner ne odgovara za ono što su sebi kao budućnost zacrtale, one će ga lako ostaviti, i za brak će pre da traže onu osobu koja je sposobna da im ispunjava želje i da im donese sreću, nego što će da se žrtvuju za baš onu i pravu ljubav.\nPoznato je i da su žene sa Venerom u škorpiji, sklone dsa često imaju paralelne i tajne veze, da ulaze u neke nedopuštene avanture, te da nikako ne uspevaju da sve svoje strasti i požudu zadovolje.\nOsobe ove astralne kombinmacije i teže stalno novim rizicioma i izazovima, jer ih neke opasne i granične situacije uzbuđuju, ali ne sme se zaboraviti da one uvek i u svemu imaju savršenu moć samokontrole.\nŽene sa Venerom u škorpiji – poslovni aspekt\nU sferi posla i profesionalnog napretka, žene sa Venerom u škorpiji vole poslove koji su vezani za finansije, ali takođe rado se bave nekim poslovima koji su tajni i zanimljivi, jer im je potrebno uzbuđenje i adrenalin.\nOsobe sa kojima sarađuju, žene sa Venerom u škorpiji procenjuju na po osnovu društvenog i materijalnog statusa, i samo sa takvima se i druže, jer teže da i same postanu deo visokog društva, pošto smatraju da je luksuz i komfor za njih jednostavno predodređen.\nŽene sa Venerom u škorpiji, veliki su materijalisti, vole novac i u njemu uživaju, ne brinu koliko troše jer generalno im partner obezbeđuje sve što požele, ali kada im on dosadi, one ipak ne traže posao da same sebi sve obezbede, već način kako da opet žive lagodno i uživaju uvek u visokim krugovima, ali na tuđi račun.\nŽene sa Venerom u škorpiji – zdravstveni aspekt\nPo pitanju zdravlja, žene sa Venerom u škorpiji dosta su dobrog opšteg stanja organizma, mada su povremeno i sklone nekim kožnim i veneričnim bolestima i infekcijama, zbog načina života koji vode.\nOd nekih drugih zdravstvenih tegoba, žene sa Venerom u škorpiji nemaju veće probleme sa sistemima i organima, mada po nekada imaju poremećaj vida i sluha, jer su sklone da zanemare početne upozoravajuće tegobe.


Ukrajini će se nove mere protiv Rusije vratiti kao bumerang „težak“ milijarde dolara - Sputnjik Srbija\n11:09 13.06.2017 (osveženo 12:28 13.06.2017) Preuzmite kraći link\nUkrajinski ministar spoljnih poslova Pavel Klimkin zalaže se za dosad nepoznatu formulu, sistem u kojem bi građani Rusije prethodno informisali vlasti Ukrajine o svojoj nameri da posete tu zemlju.\nIzjavu šefa ukrajinske diplomatije treba sagledavati u kontekstu učestalih izjava ukrajinskih zvaničnika o neophodnosti „zatvaranja“ granice za ruske državljane, kaže za Sputnjik Bogdan Bespaljko, član Predsedničkog saveta za međuetničke odnose.\n„Za sada je nemoguće proceniti da li će vlasti u Kijevu zaista uvesti vizni režim sa Rusijom, mada lično smatram da će se to desiti u doglednoj budućnosti“, kaže Bespaljko, a na pitanje kako će Rusija da reaguje ukazuje da postoji nekoliko scenarija.\nKako precizira, jedan od njih je režim koji podrazumeva da građanin Ukrajine mora da nabavi vizu na granici ili pak recipročne mere za one koji dolaze u Rusiju da rade.\n„To će biti ozbiljno opterećenje za, prema ukrajinskim izvorima, pet-šest miliona ukrajinskih gastarbajtera. Bezvizni režim sa EU, kao što je poznato, neće rešiti taj problem. Sve to bi moglo da izazove dodatnu napetost u ukrajinskom društvu“, navodi Bespaljko i dodaje da su elite u Kijevu toga svesne, ali da iz političkih razloga ipak daju zapaljive izjave o „zatvaranju granice“ sa Rusijom.\nBespaljko objašnjava i šta bi uvođenje viza značilo za radnike iz Ukrajine. Prema njegovim rečima, to podrazumeva da umesto „patenta“ za rad oni moraju da kupe radnu vizu, koju treba plaćati u celini i koja košta oko 80.000 rubalja godišnje.\n„Kada je reč o patentu, on košta manje, a drugo, postoji mogućnost plaćanja u ratama, što je veoma bitno za ukrajinske gastarbajtere, koji, podsećanja radi, svake godine šalju u Ukrajinu između jedne i tri milijarde dolara“, ističe Bespaljko.\nČlan Odbora Državne dume za spoljnu politiku Adalbi Šagošev smatra da je inicijativa Ukrajine da se zatvori granica za građane Rusije samo ispoljavanje karikaturalne želje da se bude Evropa. Ako Rusija odgovori simetričnim merama, ako počnemo da odgovaramo na viznu histeriju Kijeva nastradaće pre svega Ukrajinci, kaže Šagošev. On postavlja pitanje šta će biti sa milionima Ukrajinaca koji se nalaze na teritoriji Rusije ako se bar na trenutak zamisli da Moskva uvede vize Ukrajini.\nVitalij Žuravljov, koordinator stručnog saveta kluba Ruski parlamentarac, kaže da predlozi Kijeva neće mnogo šta promeniti u ionako lošim odnosima Ukrajine i Rusije.\n„Sve manje građana Rusije putuje u Ukrajinu. Mnogi se plaše mogućih provokacija, osim toga, sveobuhvatna kriza u rusko-ukrajinskim odnosima negativno je uticala na sve oblasti bilateralne saradnje, između ostalog humanitarnu i ekonomsku. Stoga, mere koje predlaže šef ukrajinske diplomatije neće drastično promeniti situaciju“, konstatuje Žuravljov\nPrema njegovom mišljenju, bezvizni režim između Ukrajine i EU nije loš samo po sebi i može da bude protumačen kao deo procesa globalizacije, ali je problem što zvanični Kijev to koristi u propagandne svrhe, pokušava da ga prikaže kao oproštaj od „ruskog sveta“.\nInače, već prvog dana po stupanju na snagu bezviznog režima, 11. juna, granicu prema Poljskoj prešlo je preko 3.000 građana Ukrajine. Međutim, prema oceni analitičara, zbog pada životnog standarda i siromaštva veoma mali broj građana Ukrajine će moći sebi uopšte da priušti odlazak u inostranstvo, najviše 10 odsto. Pritom, bezvizni režim, bar kad je reč o Poljskoj, neće mnogo šta izmeniti, jer su i dosad Ukrajinci odlazili u Poljsku kao turisti, a završavali kao nelegalni radnici na poljskim njivama gde rade za sitne pare i po 12 sati dnevno i pod uslovima koje poljski radnik nikad ne bi prihvatio.\nVitalij Žuravljov kaže da je poznato da veliki broj Ukrajinaca, pogotovu iz zapadnog dela zemlje, ilegalno radi u evropskim zemljama.\n„Nakon ukidanja viza oni će i dalje raditi ilegalno u nekim poljoprivrednim domaćinstvima. Viza nije potrebna za boravak do 90 dana i to su idealni uslovi za rad ’u smenama‘. Ekonomska situacija u Ukrajini je i dalje komplikovana, zato smatram da većina Ukrajinaca koji sada idu u Evropu bez viza, čini to kako bi zaradili novac, to jest idu ’trbuhom za kruhom‘, a ne zbog turističkih atrakcija“, zaključuje Žuravljov.\ngastarbajteri, vize, Ukrajina


Izrečene presude pripadnicima paravojne jedinice "škorpioni"\nIzrečene presude pripadnicima paravojne jedinice "škorpioni"za ubistvo šestorice srebreničkih Muslimana u Trnovu u julu 1995. godine: Slobodan i Branislav Medić osuđeni su na maksimalne kazne od po 20 godina, Pero Petrašević, jedini koji je priznao krivicu, osuđen je na 13, Aleksandar Medić na pet godina zbog pomaganja u izvršenju, dok je Aleksandar Vukov, koji se teretio za pomaganje, oslobođen.\nObrazlažući presudu predsedavajuća sudskog veća Gordana Božilović-Petrović rekl je da je dokazano da je komandant "škorpiona" Slobodan Medić naredio Petraševiću i Branislavu Mediću da izvrše ratni zločin protiv civilnog stanovništva.\nSpecijalni tužilac za ratne zločine Vladimir Vukčević izrazio je zadovoljstvo zbog efikasnosti postupka, ali je zatim izjavio da je delimično zadovoljan presudom :\n“Tužilaštvo će uložiti žalbu, rekao je Vukčević i istakao da se razlikuje pravna ocena Tužilaštva o činjeničnom stanju od one koju je dao Sud.”\nA Vrhovni sud Srbije razmatrao je i ukinuo prvostepenu presudu Veća za ratne zločine Okružnog suda u Beogradu kojom je Saša Radak osuđen na 20 godina zatvora za zločin nad ratnim zarobljenicima na poljoprivrednom dobru Ovčara kod Vukovara 1991.godine. Sud je saopštio da je ukinuo presudu zbog bitnih povreda odredaba krivičnog postupka jer je zasnovana na nedovoljno utvrđenom činjeničnom stanju i vratio prvostepenom sudu na ponovno suđenje.